recursal/SuperWikiNEXT-32B huggingface dataset:
小澤一郎
**小澤一郎**（1942年5月24號—）係日本政治人。依家係自由黨代表，以前做過自民黨幹事長，民主黨代表。小澤一郎素有「政壇破壞王」嘅稱號，喺退出自民黨之後，不斷組織新黨同自民黨抗衡，佢亦都係兩次成就非自民黨政權上台嘅幕後推手。

生平
--

小澤一郎老豆係前眾議院議員小澤佐重喜，喺屋企排行第一。喺佢讀大學嗰陣，小澤佐重喜突然死咗。喺1969年，小澤一郎就「代父從軍」，代表自民黨參選，而且重當選咗，嗰年佢只係27歲，係當年最後生嘅國會議員。

小澤一郎自此扶搖直上，到1989年，海部俊樹做咗自民黨總裁，委任咗小澤做自民黨幹事長。1992年，佢喺擁立羽田孜做竹下派接班人失敗，於是就離開咗竹下派，成立咗自己嘅黨內派系改革論壇21（羽田-小澤派）。呢次分裂令到當時嘅首相宮澤喜一冷待小澤派嘅閣僚，小澤就成為非主流派，同主流派對立。就喺嗰時，小澤一郎寫咗《日本改造計劃》呢本書，書入面話日本左派勢力太弱，所以應該有兩個右翼嘅政黨輪流執政，呢個理念成為咗佢之後從政嘅目標。

1993年，社會黨喺國會對宮澤喜一提出不信任動議，自民黨嘅羽田-小澤派居然倒戈令動議通過，宮澤被逼解散國會，提前大選。之後小澤一郎拉大隊走人，成立咗新生黨。新生黨喺大選成績好好，議席數目僅次自民黨同社會黨。之後新生黨在內嘅7個政黨組成聯盟，推舉細川護熙做首相，成為1955年之後第一個唔係自民黨嘅首相，「55年體制」正式瓦解。

不過好景不常，社會黨同新黨先驅認為小澤一郎成日喺背後操縱政府諗法，搞到聯合政權好快出現問題，後來呢兩個黨退出，重走去同自民黨籌組政府，聯合政權只係維持10個月就玩完。

之後喺1995年尾，小澤嘅新生黨同其他聯合政權政黨合併做新進黨，不過黨入面好快出現裂痕，捱咗三年之後就要解散。同時間，佢又起咗一個新黨叫「自由黨」，不過人數唔及估計咁多。1999年，自由黨受自民黨邀請加入政府，一年之後自由黨就留唔番喺政府出現分歧，選擇留低嘅人退出，成立保守黨。自由黨經過分裂之後勢力減退咗唔少。

到2002年，當時民主黨嘅代表鳩山由紀夫同小澤一郎開始傾兩黨合併嘅事，不過民主黨入面有反彈，後來鳩山因為喺地方選舉成績唔掂要辭職，跟手嘅菅直人繼續同自由黨傾，最後喺2003年9月26號，民主黨同自由黨合併，黨名繼續用返民主黨個名。

2006年，小澤一郎接替前原誠司成為民主黨代表。喺佢帶領下，民主黨氣勢好好，參議院選舉入面，更加成為第一大黨，第一次攞到參議院控制權。

2009年，佢嘅政治獻金醜聞累佢要辭咗民主黨代表個位，近幾年自民黨施政成績唔好，好多人覺得自民黨會再次下野，所以當時小澤一郎係好有機會喺下次選舉之後做到首相，點知都係爭臨門一腳。果然喺8月嘅選舉，民主黨橫掃大部分議席，接佢任嘅鳩山由紀夫就做咗首相。

2010年6月，鳩山由紀夫因為美軍普天間基地問題落台，當時由菅直人接手剩低嘅任期。9月小澤一郎當時出嚟爭民主黨代表個位，結果輸咗畀連任嘅菅直人手上。

2012年，小澤一郎反對政府加銷售稅，拉大隊退出民主黨，成立國民生活第一黨，之後佢再吸納其他人馬，成立未來黨，由環境學家嘉田由紀子做黨代表。主打反核同凍結銷售稅。但係選舉成績好差，由61席跌到得返9席，小澤之後一直保持頹勢。選舉之後嘉田同小澤兩個人反面，2013年12月，小澤就帶埋佢啲人馬成立生活黨。

生活黨選舉成績一直唔好，議員數目越嚟越少，第47屆日本眾議院議員總選舉之後，連政黨嘅條件都符合唔到，好在選完冇耐就有以前拍過戲嘅參議員山本太郎入黨，連黨名都為佢重新改過。2016年，將黨名改做自由黨。喺呢段時期，小澤同本身反咗面嘅民主黨，以及其他在野政黨一齊反對安保法案，之後喺選舉方面都有同呢啲政黨協調。

到咗2019年，小澤嘅自由黨同國民民主黨達成共識，自由黨會解散，大部分議員就會加入國民民主黨。2020年，國民民主黨又同立憲民主黨合併，大部分國民民主黨嘅議員都會加入新嘅立憲民主黨，包括小澤一郎自己。

2021年，日本舉行眾議院大選，小澤喺自己經營好耐嘅選區輸咗畀自民黨嘅候選人，但係靠比例區「復活」當選。呢屆無論朝野都有諸如小澤咁樣嘅大佬級人物落馬，被視為係一場「世代交替」嘅選舉。

出面網頁
----


維基同享有多媒體嘅嘢：  
**Ichirō Ozawa**

維基語錄收錄咗同呢篇文相關嘅摘錄：
**ja:小沢一郎**

* 小澤一郎嘅官方網站
* 小澤一郎嘅Twitter
* 小澤一郎喺互聯網電影資料庫嘅資料（英文）
呢篇文講嘅唔係王家衞、王家惠或黃家慰。

**王嘉偉**（粵拼：wong4 gaa1 wai5，英文：**Wong Ka-wai**，1986年—），藝名**東方昇**（粵拼：dung1 fong1 sing1），英文：**Wong Ka-wai**，係香港演員，而家係毛記電視嘅「偽員」（藝員）。佢個藝名影射新聞主播方東昇。

簡歷
--

王嘉偉喺香港公開大學修讀心理學，自修廣告設計。佢喺香港商業電台、天比高同林日曦共事過，之後先後過檔《100毛》同毛記電視。

2016年1月，東方昇用「一戴一露」去諷刺香港特首梁振英喺施政報告狂講「一帶一路」而出名。

演出
--

 呢個表唔完整，歡迎**加料**。
### 電視節目（viuTV）

* 2017年：《挑機》（第1、2集嘉賓）
* 2020年：《點擺》（旁白）

### 網絡劇

* 2018年：《向西聞記》 飾 雲哥

事件
--

### 觀塘海濱「露天浴場」

2021年4月25號下晝，東方昇到觀塘海濱花園直播，喺音樂噴泉互動嬉水區除咗外衣，用梘液沖涼，以表達將噴泉變成自己嘅「露天浴場」，諷刺噴泉係「小白象」工程，幾分鐘之後畀公園保安同職員阻止，亦被部分旁觀市民上前批評。康文署夜晚回覆傳媒查詢表示，當日下晝有市民喺嬉水區嬉水時用梘液，為免影響其他使用設施嘅市民，同埋防止市民跣親，場地職員即時阻止，並圍封有關範圍清潔。署方亦唔點名呼籲使用者著重公德同唔好對其他人造成妨礙或滋擾。4月26號，康文署宣佈受梘液影響導致大量泡沫，觀塘海濱音樂噴泉暫停開放，直至另行通知。

參考
--

1. 1 2  〈驚唔驚返唔到內地？東方昇：冇得驚〉. 原著喺2016年5月7號歸檔. 喺2016年5月13號搵到.
2. ↑  〈東方昇 - 毛記電視〉. 原著喺2016年5月5號歸檔. 喺2016年5月13號搵到.
3. ↑  闖進《毛記電視》總壇 東方昇追擊齊昕 大呼過癮
4. ↑  〈東方昇瞓身演繹「一戴一露」〉. 原著喺2016年5月19號歸檔. 喺2016年5月13號搵到.
5. ↑  〈《100 毛》東方昇觀塘噴泉洗澡諷「小白象」工程　康文署不點名籲著重公德〉. 立場新聞. 2021-04-24. 原著喺2021-05-14歸檔. 喺2021-04-24搵到.
6. ↑  〈受梘液影響導致大量泡沫　觀塘海濱音樂噴泉暫停開放〉. 《香港電台 RTHK》. 2021-04-26.

出面網頁
----

* 王嘉偉 王嘉偉嘅facebook頁 改維基數據
* 王嘉偉/ 王嘉偉嘅Instagram頁 改維基數據

* 王嘉偉喺Google Knowledge Graph ID嘅資料 改維基數據
呢篇文講嘅唔係小熊貓。

| How to read a taxoboxHow to read a taxobox**熊貓** |
| --- |
| 熊貓安安，1986年喺四川寶興縣出世。而家喺香港海洋公園熊貓園長住。熊貓安安，1986年喺四川寶興縣出世。而家喺香港海洋公園熊貓園長住。 |
| 瀕危指標 |
| 易危 (VU) |
| **物種分類** |
| 

|
|  |
| 域(Domain): | 真核域 Eukaryotic |
|
| 界 | 動物界 Animalia |
| Subkingdom: | 真後生動物亞界 Eumetazoa |
|
|
| Superphylum: | 後口動物總門 Deuterostomia |
|
| 門 | 脊索動物門 Chordata |
|
| 亞門(Subphylum): | 脊椎動物亞門 Vertebrata |
| Infraphylum: | 有頷下門 Gnathostomata |
|
|
|
| 超綱Superclass: | 四足總綱 Tetrapoda |
| 綱 | 哺乳綱 |
|
|
|
|
|
| 目 | 食肉目 |
|
|
|
|
|
|
|
|
| 科 | 熊科 |
|
|
|
|
|
| 屬 | **大熊貓屬 Ailuropoda**Milne-Edwards, 1870 |
|
|
|
|
|
|
|
| 種 | ***A. melanoleuca*** |
|

 |
|
| 二元學名 |
| ***Ailuropoda melanoleuca***（David，1869年） |
|
|
|
| 熊貓出沒範圍熊貓出沒範圍 |
|
|
|
|
|
|
|
|
|
| 亞種 |
| *A. melanoleuca melanoleuca*
*A. melanoleuca qinlingensis* |
|

**熊貓**（Panda），又叫**大熊貓**（Giant panda）、**貓熊**，係中國嘅國寶級野生哺乳動物。同熊、貓一樣屬於食肉目。自從1869年一位法國傳教士第一次同熊貓改學名時叫做「黑白色嘅熊」之後，學名好快就俾人改咗。事實上科學界仍然有爭議熊貓嘅分類。

分布同產地
-----

熊貓可以話係活化石，因為佢個樣同幾十萬年前冇乜分別。古時熊貓產地遍及中國東部、南部，以至緬甸，但而家已經縮到四川省附近幾個山區。主要生活喺海拔 2000 至 3000 米嘅竹林同針葉林裏面。

食性同生態地位
-------

好多人都認為熊貓係主食竹葉嘅動物。其實熊貓又叫「食鐵獸」，只要佢一有機會，亦會捉竹鼠之類嘅小動物，過往亦都有食動物屍體，甚至會襲擊牲畜。而熊貓仔，亦係豹同亞洲豺犬嘅主要獵物。

保育現狀
----

1936年1月，第一隻大熊貓被運到美國嘅舊金山，旋即引起「熊貓熱」，呢隻熊貓後嚟到咗芝加哥，喺1938年春天死咗。而喺佢死之前，布魯克動物園（Brookfield Zoo）已經以2500美元嘅代價取得一隻大熊貓。1972年，當時嘅美國總統尼克遜訪問中國，而當年中國將「新新」同「玲玲」送畀佢。1970-80年代，大熊貓都以租借嘅方式嚟到美國嘅動物園。飼養大熊貓可以為每間動物園平均花費每年260萬美元（重未包括熊貓BB在內），如果加多一隻BB，預算就突破300萬，如果2隻，費用就直逼400萬，比起其他瀕危物種嘅花費重更加多。

### 香港

早喺1978年廣州動物園就曾經借出「寶玲」同「寶莉」嚟香港住4個月，之後喺1984年12月19號，福州市動物園亦借出熊貓「青青」同埋「濤濤」，喺香港住咗 5 個月。而現時來港定居嘅兩隻熊貓，「安安」同「佳佳」，就喺1999年5月18號送入香港海洋公園裏面住，耗資 8000 萬蚊起嘅「熊貓園」入面。但由於安安佳佳年事已高，更患上高血壓，中國中央政府決定再送兩隻熊貓：606（熊貓樂樂）、610（熊貓盈盈）畀香港，喺2007年4月26號嚟到。

### 台灣

2005年4月，屬國民黨嘅連戰訪華期間，大陸宣布送一對大熊貓畀台灣，但要直到2008年，馬英九贏咗總統大選後，贈送大熊貓先有轉機。2008年12月23號，兩隻大熊貓「團團」同「圓圓」正式搬入台北市立動物園。佢哋生咗圓仔同埋圓寶。

cay
---

大熊貓生育率低，加上對生活環境嘅要求相當之高。要追溯大熊貓瀕危源頭可以由第一個發現嘅西方人愛德格神父（J. H. Edgar）開始。由於佢喺1916年第一次發現到大熊貓呢種古怪動物，之後吸引到大批西方人嚟中國射殺熊貓，捕捉生嘅熊貓亦成為佢哋嘅強烈慾望。直到抗日戰爭同中國內戰，外國人再無辦法喺中國繼續捕獵大熊貓，但大熊貓依然係當地人獲取肉同皮毛嘅對象。1949年以後人口增長令大熊貓嘅棲息地受到好大嘅壓力，之後嘅國民飢荒迫使佢哋獵取野生動物作為食物來源。文革期間，對大熊貓嘅所有研究同保護工作基本上都停晒。改革開放後，香港同日本嘅皮毛市場對熊貓皮嘅需求不斷膨脹，導致黑市偷獵熊貓皮嘅活動日漸猖獗，而應有嘅保護措施亦因為地方官僚作風而無法實行。 

國家林業局於1998年實施全面禁止砍伐天然林同埋禁止個人擁有槍支，喺一定程度上保護咗大熊貓嘅生存。1992年之後，禁止移民入保護區，並安排居民陸續搬走，令大熊貓嘅棲息地得到一定嘅保證。經過多年嘅保護工作，有啲地方大熊貓嘅野外數量開始上升。

睇多啲
---

* 《最後的貓熊》，ISBN 957-621-222-7
* 《新動物園：在荒野與城市中漂泊的現代方舟》，ISBN 957-8320-04-3
* 《國家地理雜誌》，2006年7月

出面網頁
----


維基同享有多媒體嘅嘢：
**熊貓**（類）

維基物種有資料講：***熊貓***

* icon生物指南

* 談「熊貓」和「貓熊」
* Giant panda videos informaton


|  |  |
| --- | --- |
|  | 呢篇同哺乳動物相關係楔位文。歡迎幫維基百科擴寫佢。睇 • 論 • 改 • 歷 |
薔薇一色
Pale rose-coloured hibiscus依朵大紅花亦屬薔薇色一種
**薔薇**，色一種，赤一種，西洋有近紫一邊，東洋又有淺紅一邊，色譜變化多樣。名取自薔薇花，亦有叫**玫瑰**，取自玫瑰花，又有人叫**玫紅**、**玫瑰紅**。色介乎赤同洋紫之間。萬維網採用色值偏洋紫，日本標準訂色值就無咁偏。

花指邊種紅亦都好主觀，標準值不過參攷，有濃有淡，有深有淺，人人各異。色料廠家各有各訂，亦會各自細分，色名乜都有，例如晶薔薇咁。

字
-

英文稱為**Rose**，花名，然而英文祇不過籠統叫法，包含好多品種，唐字就分為薔薇、玫瑰同月季。學名薔薇屬。英文至早一三八二年以花名色。

日文薔薇色指好事同樂觀，幸福同歡樂，希望同光明，有薔薇色未來、薔薇色人生等叫法。相反悲觀就叫灰色。日本習慣薔薇色同灰色成對比。因而日本文學常用隻色，翻譯成唐文亦會用到。

攷
-

1. ↑  Pantone. "Crystal Rose". *Pantone*. 喺2024-02-17搵到.`{{cite web}}`: CS1 maint: url-status (link)
2. ↑  Maerz and Paul *A Dictionary of Color* New York:1930 McGraw-Hill Page 203
3. ↑  日本国語大辞典,デジタル大辞泉,色名がわかる辞典, 精選版. 〈薔薇色(ばらいろ)とは？ 意味や使い方〉. 《コトバンク》 (日文). 喺2024-02-17搵到.`{{cite web}}`: CS1 maint: multiple names: 作者名單 (link)
《**鍘美案**》，又叫做《秦香蓮》或者《明公斷》，係傳統京劇既經典劇目，最初既版本係梆子戲（一種傳統戲曲，因為唱既時候會敲打梆子，所以叫做梆子戲）。套戲係講北宋年間，做官清廉公正聞，執法鐵面無私，深受世人景仰，俾人叫做「包青天」嘅包拯，不畏權勢，將駙馬陳世美用龍頭鍘處死既古仔。

故事情節

北宋時期，家境清貧既湖廣均州（依家既湖北）書生陳世美，為咗求取功名而日夜苦讀，佢老婆秦香蓮為咗佢既前程，自己擔起頭家，賺錢俾陳世美赴京趕考。後嚟陳世美中咗狀元，仲俾皇帝睇中，想嫁個女俾佢，利慾薰心蒙蔽咗道德良知既陳世美瞞住自己已經有老婆既事實，答應咗呢頭親事，做咗駙馬爺。秦香蓮見陳世美一去三年，杳無音訊。嗰年湖廣（依家既湖南同湖北）大旱，陳世美既父母唔想拖累兒媳同啲孫，吊頸死咗。唔知道點解老公好耐都無返屋企，於是秦香蓮就葬咗雙親，然後帶住一雙仔女千里迢迢上京搵老公。後嚟喺京城，秦香蓮驚聞老公一早已經中了狀元，仲做埋駙馬，於是闖入駙馬府去同老公相認。點知見到陳世美既時候，陳世美爲咗貪圖榮華富貴，竟然狠心唔認呢個糟糠之妻同埋一雙仔女，然後將佢哋趕走。

秦香蓮母子三人去開封府既途中，露宿係一間野廟嗰度，陳世美派武官韓琪跟蹤佢哋，好快就追到佢哋，韓琪正想將秦香蓮母子三人殺咗滅口既時候，秦香蓮向佢哭訴自己既不幸遭遇，聽咗實情既韓琪，十分同情秦香蓮，決定俾秦香蓮同埋佢對仔女離開。但係韓琪自己又無辦法交差，只好自刎而死。秦香蓮見到又驚又嬲，悲憤極至既秦香蓮，收起沾滿鮮血既鋼刀，想去告官。秦香蓮聽講包拯做官清廉公正，於是到開封府搵包拯告狀。

包拯傳召駙馬陳世美同秦香蓮對質，陳世美自以為有太后撐腰，於是強詞狡辯，包拯想處死佢，不過太后、公主聽到駙馬出事既消息，趕咗嚟阻止，包拯叫秦香蓮同太后相見，太后喝令太監強行搶走秦氏既仔女，包拯立刻叫手下王朝等人將佢哋搶返嚟。包拯受到皇室壓力，深感棘手，想息事寧人，於是攞咗白銀三百兩，交俾秦香蓮，佢返屋企，又勸佢啲仔女，大咗之後唔好做官。秦香蓮聽咗之後，落淚下堂，埋怨包拯同其他官無唔同，都係官官相護，有負「包青天」呢個美名。包拯聽到佢咁講，立即驚醒覺悟，於是除咗自己頭上既烏紗帽，以表捍衛司法，唔怕強權既決心，唔顧太后同公主既阻攔，請出尚方寶劍，以龍頭鍘（火龍鍘）處斬咗陳世美。

精彩選段

駙馬爺近前看端詳。

上寫着秦香蓮三十二歲，

狀告當朝駙馬郎，

欺君王，藐皇上。

悔婚男兒招東床，

殺妻滅子良心喪。

逼死韓琪在廟堂，

將狀紙押至了爺的大堂上。
**一套字母**（粵拼：jat1 tou3 zi6 mou5 | 英文：**Alphabet**），通常叫**字母**，亦有**文之字母**，由單隻字母組成。而單隻字母係拼音文字嘅最子記綠單位。一套字母用喺啲文度，呢種文用成套字母寫成。粵語白話文唔係拼音文字，所以係冇字母，佢係用字做記綠單位。粵語拼音只係一套符號。

希臘文用希臘字母寫。英文用英文字母（羅馬字母嘅變體）寫。

有啲字母，分大細楷，即係單隻字母有兩種寫法。

概論
--

睇埋：語音學、國際音標同埋表音文字
字母系統係表音文字嘅一個大類，羅馬字就屬於字母系統呢種類型，英文、德文、法文同葡文等西歐嘅語言傳統上都係用羅馬字嘅變體寫嘅，而包括粵語同閩南話在內嘅多種漢語都有羅馬化方案，例如粵語有 LSHK 粵拼同耶魯拼音。喺羅馬字當中，每隻字母都係表示緊某個元音或者輔音，而且元音同輔音地位同等，兩者都自成符號：

| 羅馬字 | 傾向寫咩音（IPA） | 英文例子 | 粵語例子 |
| --- | --- | --- | --- |
| A /a | 元音 /a/、/eɪ/ | c**a**r，/k**ɑ**ː/（「汽車」） | k**aa**1（漢字：**卡**、**咔**） |
| B / b | 輔音 /p/ | **b**ar，/**b**ɑː/（「酒吧」） | **b**aa1（漢字：**巴**、**疤**） |
| C / c | 輔音 /k/、/s/、/t͡sʰ/ | **c**ent，/**s**ɛnt/（「仙」） | **c**aa1（漢字：**叉**、**差**） |

睇埋
--

* 韓字
* 特徵文字

引述
--

1. ↑  Sampson, Geoffrey (1985). *Writing systems*. London (etc.): Hutchinson.
大牌檔
**大牌檔**又寫**大排檔**，係廣東同香港一種好受歡迎嘅露天食肆，最大特色係冇冷氣同埋唔係太企理、有好多唔同種類嘅食品、抵食、同埋夠***鑊氣***。喺香港，雖然被視為香港人嘅集體回憶，但係真正嘅大牌檔到今時今日已經買少見少。直到目前為止，全香港只係剩返廿九間大牌檔，主要集中喺中環、深水埗同埋石硤尾。另外，喺一啲市政大廈熟食中心入面嘅食肆會保留些少大牌檔原有嘅風味。而喺廣東，多個地方仍然有保留大牌檔。what the fa

歷史
--

呢類無牌經營嘅熟食檔喺19世紀末開始出現，向收入低微嘅人提供包括粥、飯、麵等等嘅平嘢食。除咗中環之外，灣仔同埋跑馬地馬場周圍都有唔少熟食檔。其實，1918年跑馬地馬場大火就係由平台下面嘅熟食檔引起。另外，喺一啲碼頭附近亦有呢類熟食檔，叫做為食碼頭，專做搭船過海嘅乘客生意。 

第二次世界大戰之後嘅1945年，香港嘅殖民地政府為咗令到喺戰爭期間死傷嘅公務員嘅屋企人有嘢做，所以就發咗啲特別嘅牌照畀佢哋喺公眾地方開熟食檔。個牌上面有持牌人嘅相。因為呢種牌畀一般嘅牌大張，所以就俾本地人叫做大牌，而呢類熟食檔就順理成章叫埋做大牌檔。由嗰陣時開始，香港嘅街頭巷里就越嚟越多大牌檔。

不過到咗1956年，因為大牌檔造成嘅交通阻塞同埋衞生問題，同埋一啲持牌人喺黑市將經營權出租，政府決定唔再發出「大牌」，同時唔再畀轉讓同埋繼承牌照。

1975年之後，好多大牌檔搬咗去一啲好似尖沙咀海防道之類嘅臨時街市，又或者由市政局管理嘅市政大廈入面嘅熟食中心度經營，以便監管。為咗改善公眾衞生，政府又喺1983年起陸續向持牌人贖返呢種牌照。由於大部分持牌人都已經年紀大，同埋牌照只可以轉讓畀配偶，好多持牌人都將大牌交返畀政府，要番啲賠償。由呢個時候起，傳統嘅大牌檔就好快咁減少。

到咗而家，好多大牌檔都係生存喺熟食中心，而有部分較為成功嘅就搬咗去有冷氣嘅鋪位度經營（不過，亦有啲，好似結志街嗰間噉，就同時保留咗原來嘅街檔口）。但係，或者係因為舊式嘅大牌檔象徵住好多香港人嘅集體回憶，佢哋好多都會認為呢啲搬走咗、唔再係喺路邊開檔嘅大牌檔係唔及得舊時嘅咁好食。

各地大牌檔
-----

### 香港持牌大牌檔

| 中文名 | 地點 | 區域 |
| --- | --- | --- |
| 德如茶餐廳 | 灣仔光明街2號 | 香港島 |
| 勝香園 | 中環美輪街2號排檔 |
| 玉葉甜品 | 中環伊利近街2號 |
| 盛記 | 中環士丹利街9-10號舖 |
| 陳泗記 | 中環士丹利街74號 |
| 水記 | 中環吉士笠街2號牌檔 |
| 蘭芳園 | 中環結志街2號 |
| 順興茶檔 | 大坑安庶庇街24號地下 |
| 炳記 | 大坑施弼街5號側 |
| 波記 | 上環士他花利街 |
| 強記 | 石硤尾耀東街4號牌檔 | 九龍 |
| 蘇記 | 石硤尾耀東街15-16號門前 |
| 鴻記 | 石硤尾耀東街15-16號門前 |
| 根記 | 石硤尾醫局街98號側 |
| 烘發油器粥店 | 石硤尾耀東街15-16號門前 |
| 愛文生 | 深水埗荔枝角道215號 |
| 漢發麵家 | 深水埗基隆街166號側 |

### 廣州大牌檔

| 中文名 | 地點 | 區域 |
| --- | --- | --- |
| 邁姨潮州餐廳 | 麓湖路5號嶺南大廈停車場內 | 東山 |
| 勝記海鮮飯店（轉變） | 長堤大馬路228號 | 越秀 |
| 廣記掌亦煲（轉變） | 萬福路154號宗德賓館地下 |
| 米市路大排檔 | 米市路47號泗巷內（近惠福西路） |
| 老王燒烤 | 沿江西路81、83號江亭閣大酒店三樓（廣州電影院傍） |
| 錦記螺肉粥 | 龍津東路榮華樓斜對面巷內 | 西關 |
| 貞姨美食 | 荔灣路龍源新街6號西華路262號 |
| 盛港灣海鮮食府  　 | 西豬欄路14號6樓（黃沙水產交易市場傍） |
| 蠔德喜 | 廣州大道中鷹都商貿城1樓24-27號（天河立交美食街） | 天河 |
| 炳勝品味(天河) | 天河東路168號石牌酒店1-2樓（近太古匯） |
| 華裕飯店 | 芳村大道東170號（近新的荔灣公安局） |
| 南圍村大排檔 | 坑口南圍村18-19號（廣東實驗中學高中部附近） | 芳村 |
| 夜夜蠔情 | 沙灣鎮經述路青蘿市場正對面 | 番禺 |

### 澳門大牌檔

| 中文名 | 地點 | 備註 |
| --- | --- | --- |
| 灶記 | 原本喺青洲蓮花巷1號 | 已拆，超50年歷史，分店喺筷子基宏建大廈第八座地下109G號、沙梨頭口巷順景樓地下、氹仔巴波沙總督前地18號 |


維基同享有多媒體嘅嘢：  
**Dai pai dong**
唔好將本題目同農心混淆。
**林克霖**，花名**龍心**（1976年12月18號—）係一位中國大陸出生網絡紅人。

事件
--

### 言行

2012年3月25號，林克霖到中環蘭桂坊一帶得知梁振英當選行政長官後就話：「香港人會好大鑊」。同年4月28號Lady Gaga到達香港，林克霖指著佢架車話香港粉絲都係傻。5月13號母親節當日，林克霖手持玫瑰花，向《城市論壇》女性嘉賓包括李慧琼、劉健儀等人要求影相，而主持人謝志鋒見到林克霖都情不自禁話：「上次被你嚇怕」。

### 涉自稱黑社會遭帶走

2012年4月1號，林克霖到維多利亞公園進行《城市論壇》節目期間話自己係「美國三藩市福清幫第二把交椅龍心438」，遭主持人謝志峰阻止發言。節目結束後，差人就有關三合會言論拘捕林克霖。由於節目係現場直播，同林克霖語出驚人而瞬即網絡爆紅，並成為高登討論區2012年3月「每月之星」。之後，林克霖去做《3D古龍群俠傳 Online》重定兵器譜新手代言人，同擔演十大惡人歐陽丁一角。

### 非禮女藝人而入獄

2012年6月，林克霖上電台做節目期間涉嫌胸襲非禮仙樂都，吳堯堯，而坐監21日。法官用報告評估過林克霖心理後，認為佢唔適合入住精神病院，但建議佢去精神科門診治療。

### 咬傷西九文化區保安

2018年9月，林克霖同女友去西九文化區欣賞樂隊表演期間衝到台上，保安員上前制止。雙方發生衝突時，林克霖咬傷一名保安一隻手背。事後警方控告林克霖一項襲擊致造成身體傷害罪。佢個女友亦涉嫌阻礙警員拘捕龍心，遭控一項抗拒警務人員罪。

### 到東涌踩場

想知多啲：光復東涌
「光復行動」開始時，網絡紅人「龍心」突然出現，高呼「你尋日做乜X我老頂周浩鼎」，批評對方搞事
2018年11月，林克霖現身香港東涌論壇。同月11號，林克霖到「光復東涌」行動現場，批評有關社運，期間高呼粗口句語：「你尋日做乜X我老頂周浩鼎」。

### 「國歌18區覺醒」

2019年8月18號，龍心喺「反送中」金鐘示威現場現身，，批評反逃犯條例修訂運動。

同年內，佢亦喺各區多次播放中華人民共和國國歌、《包青天》主題曲等，更不斷自稱做「香港區域領袖」、「香港唯一希望」、「共產黨未來主席」或「共產黨第二把交椅」，令到圍觀嘅人熱血沸騰。佢更自稱呢啲做行為藝術嘅頂峰，無需「時代革命」，只需「時代領袖」，就能夠帶領中國邁向國際，戰勝美國網戰（圍堵中國政策）。

### 懷疑有精神病

香港精神病專科醫生范德穎話，社會壓力令林克霖可能患有人格分裂。不過，林克霖一系列人格都認識到對方人格而同一般解離症個案有分別。

睇埋
--

* 《仁心解碼II》

參考
--

1. ↑  〈CY勝選日 高呼「香港大鑊」〉 (繁體中文). 頭條日報. 2012-04-02. p. A06.
2. ↑  〈維園霆鋒大鬧機場〉 (繁體中文). 東方日報 (香港). 2012-04-29. p. C02.
3. ↑  〈「維園霆鋒」 手執玫瑰玩自拍〉 (繁體中文). 星島日報. 2012-05-14. p. A15.
4. 1 2  〈自稱黑社會被捕 維園霆鋒闖城市論壇〉 (繁體中文). 頭條日報. 2012-04-02. p. P01.
5. ↑  〈【投票站】高登2012年3月之星〉 (繁體中文). 香港高登. p. 1. 喺2012-06-22搵到.
6. ↑  〈蘋機會：最爆代言人龍心X住玩《古龍》〉 (繁體中文). 香港蘋果日報. 2012-06-22. p. E05.
7. ↑  
維園霆鋒詐傻　非禮暴乳骨妹 蘋果日報動新聞youtube新聞片
8. ↑  
香港被非礼D奶女星"仙乐都"一夜爆红 上海廣播電視台youtube新聞片
9. ↑  拍籮摸胸箍頸 仙樂都斥龍心非禮報警 互聯網檔案館嘅歸檔，歸檔日期2018年6月17號，. 蘋果日報，2012年6月7號
10. ↑  
還押小欖等報告 龍心非禮罪成 東周網，2012年10月
11. ↑  
龍心判監21日 求唔剪長髮 東網 ，2012年10月26號
12. ↑  10NOV2018林克霖｛龍心）反轉東涌論壇 SocREC社會記錄協會@CHINGyoutube記錄片
13. ↑  「光復東涌」打擊不明來歷旅行團龍心踩場：做乜X我老頂周浩鼎 熱血時報 2018年11月11號
14. ↑  「龍心」現身金鐘示威現場

出面網站
----


維基同享有多媒體嘅嘢：  
 **林克霖**

* 香港網絡大典：龍心
《**龍與地下城**》（粵拼：lung4 jyu5 dei6 haa6 sing4 | 英文：**Dungeons & Dragons，D&D**；個簡稱 **D&D** 通常讀粵拼：di1 en6 di1）係美國TSR出嘅一個奇幻檯上 RPG 系列，1974年出頭一代作品，2014年出第五代。

流程
--

2009 年一場 TRPG 遊戲；相入面最左手邊嗰個人係 GM，佢一路睇住啲遊戲素材（佢面前拃文件）一路引導場遊戲進行。
睇埋：冒險 (RPG)同埋campaign (RPG)
以下係 D&D 嘅基本玩法流程。

### 事前準備

睇埋：角色創建
一場 D&D 遊戲會有：

* 有一個人負責擔當遊戲管理員（GM）、
* 有若干位玩家參與「冒險」，每位參與冒險嘅玩家會有佢控制嘅角色。

第一次玩嘅玩家通常要做角色創建，定立自己嘅角色有乜特性－玩家坐底要決定自己創立嗰個角色屬於邊種種族（有矮人、精靈同人類等嘅選項）、係咩職業同埋能力值分佈呀噉，呢啲特性會對「有啲乜嘢行動係個角色可以採取嘅」有深遠影響。啱啱開始玩、乜都唔識嘅玩家成日會攞啲預先由其他人設好咗嘅角色嚟玩，玩到咁上下先試吓創立自己嘅角色。

### 遊戲進行

睇埋：RPG 系統
參與冒險嘅玩家攞住自己嘅角色（好多時用塑膠公仔嚟表示）同埋第啲隻遊戲要用嘅架生（好似係 20 面嘅骰仔呀噉），就可以開始「冒險」。一場冒險啱啱開始嗰陣，GM 會攞住佢手上啲素材，描述場冒險嘅背景，當中啲素材通常係由出版隻遊戲間公司整嘅，但亦可以係由 GM 自創。會好似噉：

**GM**：你哋係一班冒險家，有日你哋嚟到一座出嗮名有魔法嘅森林，座森林裏面住滿嗮各種嘅仙子同異獸。有傳言話，近排魔法森林深處有股黑暗力量喺度作怪，搞到有股令啲嘢腐敗嘅力量慢慢噉周圍散佈。你哋而家想進入呢座森林，解開呢個謎團。
或者

**GM**：你哋係一班冒險家，有日你哋嚟到呢條叫**巴羅維亞**（Barovia）嘅村仔度。你哋撞到兩個細路，一對好細個嘅姐弟。兩個細路開口要求，想你哋幫佢哋趕走佢哋屋企地牢入面嘅一隻『怪獸』。你哋諗都唔諗就應承幫佢哋解難，但你哋一行入間屋度，就發覺自己出唔返去... 
隨住遊戲進行，玩家要輪流用把口描述自己個角色採取咩行動。正常嚟講，GM 會跟規則決定「啲行動有乜結果」（RPG 系統）。玩家採取行動嗰時，要擲骰仔，跟住 GM 就會睇住骰仔擲到嘅數、角色嘅能力值同埋遊戲規則，判定行動嘅結果，即係好似噉：

**GM**：你哋嚟到鎮上面嘅 tavernte1 fan4，搵到你哋嘅目標人物阿蟲。你哋行埋去，問阿蟲有冇見過你哋搵緊嗰個疑犯，阿蟲唔睬你哋。
**玩家 A**：我兇神惡煞噉行埋阿蟲度，我凶佢話我係縣官嘅死黨，佢唔出聲就係同縣官過唔去。我諗住靠噉樣做嚟嚇到佢開聲。（望住手上張紙記低咗嗰個反映「凶人嘅能力」嘅能力值，然後擲粒 20 面骰）我擲到嘅數值係 18。
**GM**：（按照能力值、骰仔擲到嘅數同遊戲素材嘅內容）阿蟲真係畀尼古拉斯（玩家 A 嘅角色個名）凶到，於是就爆料，話佢喺三日前見過嗰個疑犯，話個疑犯似乎打算去鎮以北嗰座陵墓度，想要搵某件畀人收埋咗喺陵墓入面嘅法寶... 
2009 年一幅圖畫；幅畫描繪想像中嘅「典型中世紀式奇幻城鎮」。
或者噉：

**GM**：你哋嚟到大橋前面，正當你哋想過橋嗰陣，有個守衛企出嚟攔住你哋，話想過橋就要交 5 個金幣做過路費。你哋打算點做？
**玩家 A**：（睇睇手上張紙記住嗰個表示「銀包有幾多錢淨」嘅數值，夠錢）我乖乖哋交過路費。
**玩家 B**：（睇睇手上張紙記住嗰個表示「銀包有幾多錢淨」嘅數值，夠錢但唔想交）我揀嘗試趁啲守衛冇望住嗰時靜靜雞祟過。（望住手上張紙記低咗嗰個反映「做鬼祟嘢嘅能力」嘅能力值，然後擲粒 20 面骰）我擲到嘅數值係 14。
**GM**：（按照能力值、骰仔擲到嘅數同遊戲素材嘅內容）尼古拉斯（玩家 A 嘅角色個名）交咗過路費過橋，過咗之後，佢見到阿積（玩家 B 角色個名），原來阿積喺尼古拉斯交過路費嗰陣神不知鬼不覺噉祟咗過嚟。
又或者噉：

**GM**：你哋繼續進行調查，行入呢間有魔法嘅圖書館，正當你哋檢查緊啲書有冇你哋想搵嘅線索嗰陣，書架上啲書突然間一嘢飛嗮出嚟，仲結合埋成一隻大怪獸噉嘅形狀，攻擊你哋！你哋畀隻書怪獸突襲，避唔避得開佢嘅攻擊呢？離隻怪獸最近嗰兩位玩家，唔該擲骰。
**玩家 A**：（擲粒 20 面骰）我擲到嘅數值係 17。
**玩家 B**：（都係擲粒 20 面骰）我擲到 4。
**GM**：（按能力值、骰仔擲到嘅數同遊戲素材嘅內容）尼古拉斯（玩家 A 角色個名）一跳避開隻書怪獸嘅攻擊，但阿積（玩家 B 角色個名）就唔好彩畀隻書怪獸一嘢捉住。阿積完全郁唔到（即係乜行動都採取唔到），阿積嘅一眾隊友，你哋打算點做？
場冒險進行到咁上下，情節仲有可能提到戰鬥，而啲玩家可以會用棋盤等嘅架生，模擬情節提到嘅戰鬥。基本做法通常都係一樣：GM 提供情境，玩家決定同講自己角色嘅行動，當中玩家好多時要郁手用擲骰等嘅方法產生隨機性，然後 GM 按遊戲規則決定「啲行動有乜結果」。

當場冒險結束嗰時，GM 就會按規則決定「每位玩家得到啲乜」，例如係「啲角色攞到幾多經驗值」噉。

角色
--

內文：奇幻種族

|  |  |  |  |  |  |  |
| --- | --- | --- | --- | --- | --- | --- |
| 

|  |
| --- |
| 《D&D》嘅矮人 |
| 《D&D》嘅矮人  |

|  |
| --- |
| 《D&D》嘅高扁 |
| 《D&D》嘅高扁  |

|  |
| --- |
| 《D&D》入面嘅岩石元素精靈 |
| 《D&D》入面嘅岩石元素精靈  |

 |

睇埋
--

* 桌上 RPG
* 集換式咭
* 西洋龍
* 城堡地牢，英文 **dungeon** 嘅原意。

註釋
--

1. ↑  即係話 GM 職責有啲似講故佬，帶領玩家經歷故事。事實上，「識得講故仔」一般畀人覺得係好嘅 GM 應有嘅特徵。

攷
-

1. 1 2 3  "Narrative" or "Tabletop" RPG's.
2. ↑  D&D: Need An Adventure In A Hurry? Here Are 60 One-Page Adventures.
3. ↑  Best Intro Adventures For D&D 5e, Ranked. *The Gamer*.
4. ↑  On Being a (Game) Master Storyteller. *The Angry GM*.
5. ↑  D&D 5E – Stealth and Hiding. *Dungeon Master Assistance*.
6. ↑  Candlekeep Mysteries - The Joy of Extradimensional Spaces. *D&D Adventures*.
7. ↑  Chapter 9: Combat. *D&D Beyond*.
**彭德懷**（1898年10月24號—1974年11月29號）係中華人民共和國元帥（1955），原名彭清宗，字懷歸，號到華。

1928年加中國共產黨。第二輪國內革命戰爭時期擔任中國工農紅軍師長、軍長、三軍團總擔大旗，中共中央軍事委員會副主席；長征後期擔任過以毛澤東為政治委員嘅陝甘支隊司令員；到陝北之後，擔任過紅軍前敵總擔大旗。對日抗戰時期，擔任八路軍副總司令，中共中央北方局代理書記。國共內戰時期，擔任中國人民解放軍副總司令、第一野戰軍司令員兼政治委員。中華人民共和國成立之後，擔任中共中央西北局第一書記，西北軍政委員會主席，中共中央軍事委員會主席，中央人民政府革命軍事委員會主席，中國人民志願軍司令員兼政治委員，國防委員會副主席，國務院副總理兼國防部長；1965年擔任建設大三線嘅副總擔大旗。佢攞多黨嘅第六届、第七届、第八届中央委員會委員、政治局委員。佢仲當選為第一届同第二届全國人民代表大會代表。

彭德懷系德高望重嘅老一輩無產階級革命家、軍事家同政治人，係中國共產黨、中華人民共和國與中國人民解放軍嘅卓越領導人之一；佢將畢生嘅精力獻給咗中國人民嘅解放事業同社會主義國防同建設事業，建立咗不朽嘅歷史功勳。

年譜
--

* 1898年10月24號，彭德懷生於湖南湘潭烏擔鄉彭家圍子一個貧苦農民家庭。
* 1913年參加饑民鬧糶，畀官府通緝，飛去洞庭湖做師提工。
* 1916年——1921年入湘軍當兵，歷任班代、排長、代理連長。
* 1922年8月改名彭德懷，考入湖南陸軍講武堂。
* 1923年8月畢業之後——1928年4月，繼續喺湘軍服役，歷任連長、營長、團長。
* 1928年4月加中國共產黨。
* 1928年7月22號領導平江起義。
* 1928年——1949年，先後經歷第一次土地革命戰爭、對日抗戰、國共內戰，由紅軍軍長逐步成為全軍主要阿頭。
* 1949年中華人民共和國成立之後，擔任國家主要職務。
* 1950年10月——1953年7月28號，領導中國人民嘅志願軍入朝，抗美援朝。
* 1954年9月起多國務院副總理兼國防部部長、國防副委員會主席。
* 1955年9月畀授予中華人民共和國元帥軍銜，同時畀授予一級八一勳章、一級獨立自由勳章、一級解放勳章。
* 1959年7月喺廬山會議上受到錯誤批判，畀撤銷黨內外一切職務。
* 1966年文化大革命爆發後，進一步受到唔公正待遇。
* 1974年11月29號14時52分喺北京含冤辭世，時年76歲。
* 1978年11月中共十一届三中全會為佢平反昭雪，恢復名譽；同月24號，中共中央喺北京人民大會堂為佢同陶鑄基佬同時舉行咗巴閉嘅追悼大會，鄧小平基佬錫致賀悼詞。

家属人员
----

### 直系家屬

| 親戚關係 | 親戚名 |
| --- | --- |
| 老婆 | 劉坤模（劉細妹），浦安修 |
| 兄弟 | 彭榮華，彭金華 |
| 侄女 | 彭鋼，彭梅魁 |

### 其他有關人員

* 戰友：劉伯承
* 妻弟：浦通修

與毛澤東嘅關係
-------

1935年6月紅一、紅四方面軍喺川西北會合後，一於擁護北上！抗日嘅方針，反對張國燾嘅分裂活動。9月多中國工農紅軍陝甘支隊司令員，10月與政治委員毛澤東率部到陝北，勝利結束長征。喺佢擔大旗紅軍勇猛打退敵騎兵嘅追擊後，毛澤東曾寫詩讚揚佢："山高路遠氹深，大軍縱橫馳奔，邊個敢橫刀立馬，惟我彭大將軍。"同年11月多西北革命軍事委員會主席、紅一方面軍司令員，共擔大旗直羅鎮戰役。

1959年7月，喺中共中央政治局搞大會議（廬山會議）期間呢，因寫信畀毛澤東，對1958年"大躍進"開始後"沙塵風"、"小資產階級狂熱性"等問題提出責備，畀錯誤噉認為系"向黨進攻"同右傾機會主義。8月喺中共八届八中全會上，又畀錯定為"反黨集團"嘅首要人物。9月畀免去國防部部長職務，閘住一切實際工作。廬山會議原本系為咗"糾向"，但會後就響全國展開咗"反右傾運動"（反對以彭德懷為首嘅"右傾機會主義"錯誤），上萬名黨員受到批判與非人道待遇；其中部分黨員喺1962年畀平反，恢復咗份工；但毛澤東設落咗底線：「邊個都可以平反，唯獨彭德懷唔平反。"

1962年6月再次畀中共中央同毛澤東寫信，頂頸廬山會議强加畀佢不實之詞，堅持真。9月喺中共八届十中全會上又畀認為系企圖"翻案"，再次受到錯誤批判同審查，並畀剝奪咗黨員嘅權利。

1965年9月，毛澤東約佢傾計，表示"或者真喺你嗰邊"。隨後，被派去四川成都擔任中共中央西南局三線建設委員會第三副主任，仍顧全大局，兢兢業業噉做嘢。

主要作品
----

### 作品詩詞

* 躍上井岡旗新
* 團村戰鬥
* 武漢長江大橋建成通車有有
* 頌攀枝花

### 出版著作

出版有《彭德懷傳》、《彭德懷自述》、《彭德懷軍事文選》等。

參考
--


維基同享有多媒體嘅嘢：  
**Peng Dehuai**

維基同享有多媒體嘅嘢：  
 **彭德怀**

* 彭德懷（人民絲網）

|  |  |
| --- | --- |
| 權威控制 | 
* WorldCat
* VIAF: 18544334
* LCCN: n81063473
* ISNI: 0000 0001 2036 9890
* GND: 1012943585
* SUDOC: 187522200
* CALIS: n2004068768
* NLA: 36730191
* NDL: 00536033
* NKC: jo2016903193
* CiNii: DA04758966

 |
**張伯倫**（英文：**Neville Chamberlain**，1869年3月18號—1940年11月9號）係英國首相，1937年到1940年上任，嚟自保守黨。佢係第二次世界大戰前期嘅英國戰時首相。

生平
--

佢喺伯明翰出世。佢阿爸都係從政嘅。1918年張伯倫當選做保守黨嘅國會議員。1937年做英國首相。佢唔想打另一場世界大戰，就喺1938年同德國嘅希特拉、意大利嘅墨索里尼同法國總理愛德華達拉第簽定《慕尼黑協定》，將捷克斯洛伐克嘅蘇台德地區割畀德國。但係德國喺1939年3月趁斯洛伐克搞獨立嘅時候迫捷克斯洛伐克總統哈卡接受德軍進駐捷克，將捷克變咗做「波希米亞同摩拉維亞保護國」，而斯洛伐克雖然獨立咗，實質上都係德國嘅傀儡國。張伯倫終於放棄咗綏靖政策，同法國一齊保證會維護波蘭嘅領土完整。到咗1939年9月德國入侵波蘭，英法向德國宣戰，第二次世界大戰爆發。1940年盟軍喺挪威失利之後，張伯倫辭咗首相一職，由丘吉爾接任。

參考
--

1. 1 2 3  "Neville Chamberlain (1869 - 1940)". BBC.

出面網頁
----


維基同享有多媒體嘅嘢：  
**Neville Chamberlain**

維基語錄收錄咗同呢篇文相關嘅摘錄：
**en:Neville Chamberlain**

維基文庫有原文：
**en:Author:Arthur Neville Chamberlain**

* "History of Neville Chamberlain - GOV.UK" (英文).
* 尼維爾張伯倫喺互聯網電影資料庫嘅資料（英文）



|  |  |
| --- | --- |
|  | 呢篇同英國人相關係楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |
喺1929-1938年期間，歐洲國家嘅邊界
**戰間期**係一個歷史時代，由1918年11與11號（停戰日）到1939年9月1號（波蘭戰役開始）完，代表喺一次大戰同二次大戰之間嘅時間。

雖然戰間期時間唔長，只係得二十年左右，但係喺呢段時間發生嘅變動非常之大，無論係喺社交、政治、經濟、定係科技方面。

喺社會方面，戰間期打破咗戰前嘅社會階層，亦帶嚟咗女權主義嘅發展。喺經濟方面，直至經濟大蕭條之前，社會嘅經濟流動非常之強，喺社會開始見到中產階級嘅出現。喺科技方面，戰間期帶嚟咗唔少嘅新發明，包括現代嘅汽車、電燈、同埋收音機等等。

喺政治方面，一次大戰之後帶嚟咗一個新嘅概念：民族主義。德意志帝國、奧地利帝國、同鄂圖曼帝國喺戰後都滅亡咗，成爲好多個新嘅獨立國家。同時，英國同法國嘅大英帝國同法蘭西帝國同樣受到批評，特別係當唔同嘅殖民地反對佢哋嘅帝國主義而開始要求獨立。

除此之外，戰間期期間亦普及化咗一個新嘅政治制度，就係共產主義，因爲喺呢段時間出現咗歷史上第一個共產國家：蘇聯。喺德國同意大利，戰間期後尾亦出現咗法西斯主義，之後將會演變成為二次大戰嘅根源。

睇埋
--

* 愛迪生
* 俄羅斯內戰

攷
-

1. ↑  Robbins, Mark Walter (2009). "Awakening the 'Forgotten Folk': Middle Class Consumer Activism in Post-World War I America" (英文). Brown University. 喺2024-03-17搵到.
2. ↑  Magalhães, Pedro T. (2022-01-02). "Promise and failure: Nationalism in the interwar thought of Carl Schmitt and Eric Voegelin". *Journal of Political Ideologies* (英文). **27** (1): 11–30. doi:10.1080/13569317.2021.1912882. ISSN 1356-9317.
3. ↑  "The Spectre of War: International Communism and the Origins of World War II - Ideas | Institute for Advanced Study". *www.ias.edu* (英文). 2021-07-07. 喺2024-03-17搵到.
喺一次大戰之後，有唔少人都希望喺歐洲講德文嘅地區，包括威瑪共和國、奧地利、瑞士、同埋其他周邊地區，統一成爲一個國家
**泛德主義** (德文：Pangermanismus 或者 *Alldeutsche Bewegung*) 係一個基於族裔民族主義嘅政治概念，希望建立一個以日耳曼人為基礎嘅國家。

自從1871年德意志統一之後，泛德主義喺德國成爲咗重要嘅政治概念。到1933年，希特拉帶領納粹黨喺德國掌權，將種族主義成爲國家嘅優先思想。因爲以泛德主義爲先嘅納粹德國，喺二次大戰期間為世界帶嚟各種嘅災難，呢個概念到戰後時期成爲咗敏感話題。到今時今日，只有少數喺德國同奧地利嘅極右派仍然支持泛德主義。

睇埋
--

* 族裔民族主義
* 德意志帝國

攷
-

1. ↑  "Pan-Germanism (German political movement) – Britannica Online Encyclopedia". *Britannica.com*. 喺2012-01-24搵到.
2. ↑  Origins and Political Character of Nazi Ideology
Hajo Holborn Political Science Quarterly Vol. 79, No. 4 (Dec. 1964), p.550
3. ↑  "Slik ble vi germanersvermere – magasinet". Dagbladet.no. 7 May 2009. 喺2012-01-24搵到.
4. ↑  Mees, Bernard (2008). *The Science of the Swastika*. Central European University Press. ISBN 978-963-9776-18-0.
維基辭典有呢個詞嘅解釋：  
**光棍**

「光棍」跳轉嚟呢度。要睇感情狀況，請去「**單身**」。

**呃人**，就係一個人用唔老實嘅方法，令第二個／啲人信佢，而從中得到好處，或者達到目的。喺法律上，呃人叫「詐騙」，係犯法，亦即係用詐欺手段得到利益。專門呃人嘅人傳統上會叫做**光棍**，或者跟官話叫**騙徒**、**騙子**。

香港法例
----

根據《盜竊罪條例》第210章16A條《欺詐罪》嘅定義為：

> 
> (1) 如任何人藉作任何欺騙(不論所作欺騙是否唯一或主要誘因)並意圖詐騙而誘使另一人作出任何作為或有任何不作為，而導致—  
> 
> (a) 該另一人以外的任何人獲得利益；或  
> 
> (b) 該進行誘使的人以外的任何人蒙受不利或有相當程度的可能性會蒙受不利，  
> 
> 則該進行誘使的人即屬犯欺詐罪，一經循公訴程序定罪，可處監禁14年。  
> 
> (2) 為施行第(1)款，任何人如在進行欺騙時意圖藉所進行的欺騙(不論所進行的欺騙是否唯一或主要誘因)誘使另一人作出任何作為或有任何不作為，而因此會導致該款(a)及(b)段所提述的兩種後果或其中一種後果產生，則該人須被視為意圖詐騙。  
> 
> (3) 為施行本條—  
> 
> "不利"(prejudice) 指在經濟上或所有權上的任何損失，不論是暫時性的或是永久性的；  
> 
> "作為"(act) 與"不作為"(omission) 分別包括一連串的作為與一連串的不作為；  
> 
> "利益"(benefit) 指在經濟上或所有權上的任何獲益，不論是暫時性的或是永久性的；  
> 
> "欺騙"(deceit) 指就事實或法律而以語言文字或行為作出的任何欺騙，包括與過去、現在或將來有關的欺騙，以及就進行欺騙的人或任何其他人的意圖而作出的欺騙，而在本定義中，行為指任何作為或不作為，欺騙則指蓄意或罔顧後果地作出的欺騙；  
> 
> "損失"(loss) 包括未有取得可取得的東西而引致的損失，以及失去已有的東西而引致的損失；  
> 
> "獲益"(gain) 包括藉保有已有的東西而獲益，以及藉取得未有的東西而獲益。  
> 
> (4) 本條並不影響或修改普通法中的串謀詐騙罪。  
> 
> 
> 
>

文化
--

古時叫「欺」 。

睇埋
--

* 呃秤
* 騙局
* 大話
* 秘密

攷
-

1. ↑  〈第210章 16A條 欺詐罪《盜竊罪條例》〉. 香港政府. 1999年7月16號.
2. ↑  《論語 雍也》，「可欺也，不可罔也。」
3. ↑  《孟子 萬章上》「故君子可欺以其方，難罔以非其道 。」
| 天干 |
| --- |
| 

|  |  |  |  |  |  |
| --- | --- | --- | --- | --- | --- |
|  | 木 | 火 | 土 | 金 | 水 |
| 陽 | 甲 | 丙 | 戊 | 庚 | 壬 |
| 陰 | 乙 | 丁 | 己 | 辛 | 癸 |

 |
| 地支 |
| 

|  |  |  |  |  |  |  |
| --- | --- | --- | --- | --- | --- | --- |
| 陽 | 子 | 寅 | 辰 | 午 | 申 | 戌 |
| 陰 | 丑 | 卯 | 巳 | 未 | 酉 | 亥 |

 |

**甲**，位於天干第一，通常借用來表示第一。五行歸木，指東屬陽。

起源
--

甲起源不明，然而常見於甲骨文、金文，出處早過殷商。甲字或為借用，或出自更古老符號。古代天干解釋，都象徵一年氣候循環，草木枯榮。按陳久金說，五行為一年變化流動分成五候，再二分陰陽成十月。故此天干為遠古十月曆遺留，而甲就第一個月，立春之後，以草木之種破甲而出，萌發之象。

按許慎撰說文，「甲，東方之孟，陽气萌動，从木戴孚甲之象。一曰人頭宐爲甲，甲象人頭。凡甲之屬皆从甲。𤰒，古文甲，始於十，見於千，成於木之象。」

前半為氣候之象，孟為第一，東方之孟即春季之初。中段講甲為人頭，甲字出於保護頭部嘅甲。甲骨文、金文，甲字為有四方框中有個唔相連嘅十字 ，亦有省畧四方框嘅寫法。

有關天干同氣候循環意味，亦可見於漢書律曆志，「出甲於甲，奮軋於乙，明炳於丙，大盛於丁，豐楙於戊，理紀於己，斂更於庚，悉新於辛，懷任於壬，陳揆於癸。」如此講到萬物同季節盛衰。所謂出甲於甲，就喺甲時就種子發芽，破甲而出，同春季有莫大關係。故此甲為一年初春，一年分十月之第一個月。

王名
--

夏商諸王都有以天干入名。以甲為名有太甲、孔甲、祖甲等。

方位
--

上南下北，甲喺圖左東面。
天干、地支、八卦借用指示方位，合成二十四方位。甲喺東面，寅卯之間，相對西洋方位七十五度，範圍則前後各七度半。

含甲嘅干支
-----

* 甲子
* 甲戌
* 甲申
* 甲午
* 甲辰
* 甲寅
下九流記載
**下九流**，舊時唔光彩職業，地位低下，流落江湖，總共有九個，有時叫九流。佢哋成為小說題材。邊種先叫下九流，各有各講，有時生出**上九流**，甚至**中九流**襯托。

舊時明確記錄有羅存德英華字典，醫卜星相優娼皂隸丐，優指做戲，皂指行刑者，低級吏。

片岡巖寫臺灣風俗誌，又有另一種講法。下九流，一娼女，二優，三巫者，四樂人，五牽豬哥，六剃頭，七僕婢，八拿龍，九土工。同類重有，有扛轎，有修腳，有獄卒，有隸卒，有樂戶。書中另講上九流，同士農工商同等，一師爺，二醫生，三畫工，四地理師，五卜卦，六相命，七和尚，八道士，九琴師。

來源
--

下九流來源或者有兩個。第一，三教九流，第二，三清九流。

三教九流，本身三教同九流合稱，各自年代久遠，合稱可能到大明時先有。呢個本身講思想分野，九流出自七略中諸子略，收入班固漢書藝文志。去除小說，儒道陰陽法兵墨縱橫醫農九家。

三清九流，北魏孝文帝，出自後職令，仿晉制為官吏分品排序而來，九品中正制來源。官有九流，九流之內大宋後叫官，九流之外大宋後叫吏。

攷
-

1. ↑  〈英華字典-書籍影像〉. *mhdb.mh.sinica.edu.tw*. 喺2024-03-04搵到.
2. ↑  《臺灣風俗誌》. pp. 181–185. `{{cite book}}`: Unknown parameter `|lauthor=` ignored (help)
**名偵探柯南：迷宮的十字路**（日文：名探偵コナン 迷宮の十字路；英文：Detective Conan: Crossroad in the Ancient Capital）係名偵探柯南第七部劇場版，片長108分鐘，監督係兒玉兼嗣，編劇係古內一成，主題曲係由倉木麻衣唱嘅Time after time ～在落花紛飛的街道上～（日文：Time after time～花舞う街で～ ），響2003年4月19號上映，票房有32億。

故事大綱
----

分別響東京、大阪同京都都有殺人案發生，三個城市嘅刑警聯手查過之後，查到三單案都係由恐怖組織「源氏螢」有關。同一時間，毛利小五郎受到京都某間寺院嘅邀請，去個度破一宗響八年前發生嘅佛像畀人偷咗嘅案件，線索就係一幅有好多唔同野嘅畫。

而服部平次同遠山和葉又都因為殺人案而去京都查案，期間撞見柯南，所以就一齊聯手查案。佢地查到原來三單殺人案同佛像畀人偷咗嘅案件係有關聯，懷疑都係由「源氏螢」搞出嚟嘅，點知響調查期間平次畀一班唔知名嘅人打，和葉重畀個班人帶走。平次響救和葉期間，發現咗原來和葉就係自己嘅初戀！

而阿笠博士出咗一題關於武藏坊弁慶嘅初戀嘅問題，而吉田步美諗到嘅答案竟然同單案件有關係！

後嚟佢地繼續查落去，查到源氏螢嘅阿頭真名叫西條。而柯南、平次、和葉、阿笠博士同埋灰原哀響玉龍寺暗地裹部署好，就等西條同平次決戰，從而拉到佢。柯南食藥短暫變返做新一，但就畀齋藤嘅徙弟砍傷。之後平次爬上屋頂，用茶咗毒藥嘅劍砍中西條。最後，柯南向刑警同小五郎大聲救助成功，西條畀人拉咗。

攷
-

1. ↑  〈過去興行収入上位作品 一般社団法人日本映画製作者連盟〉. *www.eiren.org*. 喺2020-06-04搵到.
麥馬拿文
**麥馬拿文**（**Steven Charles McManaman**，1972年2月11號—）英格蘭一前職業足球員。出身於英國老球會利物浦，嗰時佢已經係英格蘭隊嘅正選球員，同利物浦另一個射手科拿齊名。佢可以踢左右翼，最大嘅特色係邊線高速突破傳波。

麥馬拿文曾經幫英格蘭國家隊踢1996年歐洲國家盃，喺場比賽中佢踢正選左翼。憑住依次出色嘅表現、再加上加斯居尼、舒利亞、舒寧咸隊友嘅出色表現，英格蘭入咗4強，但最後輸咗畀嗰年嘅冠軍德國。球王比利喺比賽之後話佢係嗰年最好嘅球員。但之後佢無論喺球會，定喺國家隊表現都唔太好同唔太穩定。1998年嘅世界盃只係踢過1場，再之後嘅2000年歐洲國家盃亦都只係踢過2場。佢喺2000年後無再入選過。

1999年麥馬拿文由利物浦走咗去西班牙嘅皇家馬德里，但係嗰時皇馬由皮里斯做會長，佢一上咗台之後就放晒聲氣話要買費高返嚟。麥馬拿文同費高都係同一類球員，但係費高喺西班牙更加多人識，所以麥馬拿文一直都係踢後備。之後又買咗好多世界級嘅球員返嚟，好似施丹、朗拿度同碧咸咁，最後2003年麥馬拿文就決定返去英超。

2003年麥馬拿文去咗英超嘅曼城，但係長期有傷，又要踢唔啱位，根本無得發揮，最後喺2005年麥馬拿文決定掛靴。

出面網頁
----

* Steve McManaman - Liverpool FC（英文）
* Players - Steve McMANAMAN - FIFA.com （英文）
* ..:: National Football Teams ::.. Player - Steve McManaman（英文）



|  |  |
| --- | --- |
|  | 呢篇同英國人相關係楔位文。歡迎幫維基百科擴寫佢。睇 • 論 • 改 • 歷 |
一個出自 16 世紀法國嘅金幣；自古以嚟人類就一路都有金幣做通貨。
2021 年嘅美國金鷹幣；個金幣上面印咗美國嗰句官方格言—  

In God We Trust（粵譯：**我哋信任上帝**）
**金幣**（粵拼：gam1 bai6）顧名思義係指用金造嘅銀仔。喺廿一世紀初，金幣其中一個最常見嘅用途係用嚟做一種投資：金幣升值潛力可以好高，尤其係一啲發行預咗攞嚟畀人收藏嘅金幣；限量版嘅金幣成日都會畀人攞去炒，買咗返嚟分分鐘可以用高過買價幾倍嘅價放返出去，例如美國金鷹幣就係噉。

投資用
---

一位集幣家喺度展示佢啲收藏品。
內文：黃金投資
睇埋：投資型硬幣同埋金條
金幣係黃金投資其中一種最常見嘅形式：自從人類文明早期開始，黃金一路都係一種有價值嘅資產，成日畀人攞嚟做通貨；黃金嘅一種重要特徵係本身就有價值，唔似得銀紙噉—銀紙有價值係源於啲人信個經濟體，一旦啲人對個經濟體喪失信心（例如政府亂咁印銀紙）就會，銀紙就可能會突然間冇晒價值；相比之下，金可以用嚟造首飾同埋電子元件等嘅物品，所以永遠都梗會或多或少有啲價值；除此之外，金又有個好處，就係市場流通度夠晒高，可以話放就放，唔似得例如房地產噉吓吓都要搞一大輪（例如約人睇樓）先至放得到。而啲人要買黃金做投資，其中一種最常見嘅方法就係去銀行等嘅地方買金幣。

不過，買金幣都有小心提防假嘢。一般認為，防範假金最簡單嘅方法，係淨係幫襯規模同名氣都有返咁上下嘅交易商：呢啲交易商往往有嚴格嘅基準檢驗自己買賣嘅金幣；而且喺正常情況下，交易商唔想假金搞到啲人對黃金失去信心—啲人對金失去信心唔肯買金，黃金交易商冇著數；因此，呢啲交易商有能力亦有誘因想確保自己啲金係真嘅。

攞嚟儲
---

睇埋：集幣
集幣顧名思義就係指緊一個人走去收集各種嘅銀仔。集幣可以係純嗜好，亦可以係儲嚟預咗攞去炒賣嘅。玩開集幣嘅人，基本上實會收集金幣，尤其係一啲限量版或者有紀念價值嘅金幣，佢哋仲會好擏geng6惜住自己啲收藏品，務求想自己啲收藏品 kip1 住喺最佳狀態。

有唔少人係出於對歷史嘅興趣而集幣嘅。事實係，有唔少金幣都有特製嘅圖案，紀念緊某啲歷史大事或者人物。啲人要賣走手上嘅紀念金幣嗰陣好多時都賺大錢—佢哋嗰個賣價可以係「熔咗個金幣啲金值嗰個價」嘅 1.8 倍咁多。

簡史
--

睇埋：錢嘅歷史同埋錢
金幣呢家嘢，喺公元前嘅時代已經存在。考古學家掘過公元前 6 世紀利底亞嘅文物—利底亞係西亞嘅一個古國，位置大致相當於現代嘅土耳其西部。當時嘅利底亞人已經有喺度用金幣，佢哋會用琥珀金（一種自然形成嘅金銀混合物）嚟整銀仔，可以算係原始嘅金幣。

東亞嘅金幣歷史都好久遠。早喺春秋戰國時代（西曆約莫公元前 770 年至 403 年）晚期，楚國已經有楚金版呢樣嘢。楚金版係一塊塊板或者餅噉形、刻咗啲文字喺上邊嘅金，用嚟做通貨，而且含金量仲非常之咁高，估計一塊楚金版有九成以上嘅重量都係金。證據顯示，當時嘅中國有廣泛噉使用楚金版—考古學家有喺湖北、湖南、安徽、陝西、河南、山東同江蘇等咁多唔同地方掘到楚金版。

|  |  |  |  |  |
| --- | --- | --- | --- | --- |
| 

|  |
| --- |
| 南京博物院收藏嘅楚金版 |
| 南京博物院收藏嘅楚金版  |

|  |
| --- |
| 日本江戶時代嘅金幣 |
| 日本江戶時代嘅金幣  |

 |

睇埋
--

* 市場流通度
* 朱古力金幣
* 銀幣、銅幣同白金幣

引述
--

1. ↑  As gold prices gather momentum, scammers are looking to capitalize. *CNBC*.
2. ↑  （香港繁體） 優質足金標誌，香港珠石玉器金銀首飾業商會
3. ↑  Are gold sovereigns a good investment?.
4. ↑  Gold Coins - Four millennia of gold coin production and use - a brief history
5. ↑  （大陸簡體） 胡世平. (2007). 楚爰金的誕生和消亡. 安徽錢幣, (4), 20-20.

外拎
--


維基同享有多媒體嘅嘢：  
**金幣**

* （香港繁體） 買金賣金全攻略💛黃金世一【黃金｜投資教學】，用粵語講解買金幣同金條。
* （英文） 點樣投資黃金，世界黃金協會，依篇文有提到金幣。
* （英文） 最啱用嚟做投資嘅金幣，黃金投資百科

| * 睇
* 傾
* 改
錢同投資 |
| --- |
| 專研究點樣打理錢同投資嘅商學，就係金融學 |
| 主要領域 | 
* 財務同投資管理
* 技術分析
* 金融經濟
* 數理金融（統計金融）
* 運算金融
* 行為金融
* 實驗金融
* 金融工程
* Fintech
* 量子金融

 |  |
| 金融市場 | 

|  |
| --- |
| 
* 機構
* 交易所（證券交易所）同櫃檯買賣
* 證券投資基金同私人股權投資
* 金融中心（離岸）
* 內幕交易
* 孖展
* 流通度
* 波動性

 |
| 市場類型 | 
* 股票市場同債券市場
* 金融衍生市場
* 商品市場
* 外匯市場（匯率）
* 貨幣市場
* 現貨市場
* 黃金市場（金幣同金條）

 |
| 金融工具 | 
* 現金
* 股票債券
* 貸款
* 存款（定期）
* 衍生（期貨 · 期權 · 認股證）
* 信貸違約掉期
* 證券（資產抵押）
* 樓宇按揭

 |
| 投資者 | 
* 投資組合
* 信用（評分 · 額度 · 信用狀）
* 旁置成本
* 機構投資者同股東
* 零沽
* 投機
* 情緒同恐慌性拋售
* 心理賬戶

 |
| 市場理論 | 
* 效率市場假說
* 隨機漫步假說
* 市場趨勢
* 金融風險
* 金融危機（經濟泡沫同股災）
* 基本分析
* 投資策略（對沖）

 |

 |
| 公司理財 | 
* 會計學
* 核數
* 資本預算
* 財務報表
* 金融風險管理
* 收購（槓桿收購 · 併購）
* 冒險資本
* 利得稅（避稅港）
* 信貸評級機構

 |
| 個人理財 | 

|  |
| --- |
| 
* 債
* 僱傭合同
* 理財計劃（保險 · 供樓 · 退休金 · 助學貸款）
* 多角投資
* 破產

 |

 |
| 公共財政 | 
* 貨幣政策
* 收入再分配
* 轉移支付
* 稅
* 政府預算（公債）

 |
| 銀行 | 

|  |
| --- |
| 
* 中央銀行
* 存款戶口
* 貸款
* 部份準備金同全部準備金
* 貨幣供應（銀根）
* 銀行監管（銀行牌）

 |

 |
| 相關領域 | 
* 經濟學
* 會計學
* 金融法
* 數據科學
* 管理學
* 市場學
* 運籌學（對抗分析）
* 精算學
* 資訊系統

 |
| 拉雜相關 | 
* 財務
* 保值、升值同貶值
* 信用咭同扣賬咭
* 貴金屬
* 數碼貨幣（Crypto）
* 財經新聞
* 股神巴菲特
* 二叔公
* 經濟學史
* 機械學習

 |
| 金融學類 |
**協成行發展有限公司**（英文：**Hip Shing Hong（Holdings）Company Limited**），簡稱**協成行**，喺1948年成立，依家主要係發展地產同收租。

歷史
--

1927年，方樹泉帶住阿仔方潤華由鄉下嚟到香港，喺筲箕灣開咗「義德芝麻廠」。1948年，兩父子喺中環永和街開咗協成行，初時只係做芝麻同桂皮嘅出入口生意，更成為當時最大嘅桂皮出口商。

1950年代開始，協成行開始涉足地產。1958年，協成行發展咗佢哋第一個住宅項目——「錦華大廈」（德輔道西197-205號，目前無名），到60年代度，協成行經常同其他公司夾份起樓，後來佢哋組成咗另一間叫「嘉祐」嘅地產公司。嘉祐喺1972年上市，直到1977年，協成行將嘉祐賣畀第間公司。

1965年，香港地產建設商會成立，方潤華係69個創會成員之一。

1972年，協成行上市，不過到1989年就畀方潤華私有化返。

2022年，主席方潤華過身，阿仔方文雄接任主席。

主要發展項目
------

* 德輔道西197-205號（當時叫「錦華大廈」）
* 遠晴
* 芳菲
* 荃勝大廈

睇埋
--

* 方樹泉家族

參考
--

1. ↑  "Shau Kei Wan Family Portrait Campaign 2014 – Hip Shing Hong (Holdings) Company Limited". *www.hshd.com.hk*. 原著喺2023-04-05歸檔. 喺2023-04-05搵到.
2. ↑  〈兆景祥取得嘉祐控制權〉. 《工商日報》. 1977-02-20. p. 6.`{{cite news}}`: CS1 maint: url-status (link)
呢篇文講出版業嘅一種工序。想搵第二個意思嘅話，請睇**編輯 (搞清楚)**。
**編輯**（英文：**editing**）係泛指針對文章、詩體或者故仔嘅各種改善工作，口語上亦都成日同校對溝亂，概念上亦都同校對有少少重叠，但係原則上編輯同校對係唔同嘅工序。喺出版業，編輯亦都指釐定書、期刊、網站等等出版物嘅大方向、管理出版物嘅出街過程、決定收錄乜嘢文章等等。做編輯嘅人一樣都係叫編輯。

文字嘅編輯未必係直接改文。有啲類型嘅編輯只係嘜maak1低啲問題或者寫報告；如果喺編輯期間發現咗唔係職責範圍內嘅問題，亦都只能夠係嘜低。

主要分類
----

雖然唔同語言對編輯嘅定義同分類可能有出入，但係文字上嘅編輯，性質上大致可以咁分：

* 結構上作出改善（developmental editing），例如加料、成段成章鏟、段落掉位、改善情節或者大綱等等
* 文筆上作出改善（stylistic editing），包括鏟行話、將太難明嘅字眼簡化或者掉轉，將太通俗嘅字眼改成正式啲嘅寫法等等
* 文法上作出改善（copy editing），包括改錯別字、修正文法、修正格式、改標點等等，可能亦都包括例如核實內容等等
* 翻譯上作出改善（comparative editing），指譯文同原文一齊睇，測cek1下有冇譯錯，同錯咗就改返啱
* 校對，技術上並唔係一種編輯

結構上嘅編輯通常唔會直接改文，而係嘜低或者寫報告；詩體亦都係一樣，除非事先講明，直接改詩係大忌，只能夠嘜低疑似問題，問（query）個作者係特登寫成咁定真係錯咗。

睇埋
--

* 編輯，做編輯嘅人
* 剪接，影片嘅對應工序
* 混音，錄音嘅對應工序

攷
-

1. ↑  "Definitions of Editorial Skills" (加拿大英文). Editors Canada. 原著喺2023年3月30號歸檔. 喺2023年4月8號搵到.


維基辭典有呢個詞嘅解釋：  
**編輯**

|  |  |
| --- | --- |
| Stub icon | 呢篇**編輯 (工序)**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
**土瓜灣故事館** （粵拼：tou2 gwaa1 waan1\*4 gu3 si6 gun2；英文：House of To Kwa Wan Stories），減筆叫**土家**，所以又叫**土家故事館**。係香港土瓜灣一個由維修香港以及社區文化關注組成嘅一個非牟利組織暨私人街坊聚腳地，舉辦唔同關於土瓜灣嘅活動，例如導賞團、放映會、編寫刊物等。2014年開始喺土瓜灣鴻福街16號營運，但因土瓜灣重建，而家搬咗去美華工業中心。

土瓜灣重建
-----

由於市區重建計劃，鴻福街16號業權而家已經俾政府市區重建局收番重建，2016年，市區重建局宣布重建土瓜灣六個重建項目，鴻福街亦有份，所有人同舖頭都要搬走，而當地居民同土家曾經成立「重建店舖租客關注組」，一齊向市建局爭取緊喺重建計劃入面，點樣安排畀受市區重建影響嘅人同舖頭搬走。2019年，市建局用《土地收回條例》，開始正式收樓，土家同部份居民同舖頭當時留到最後一刻，卒之俾政府告霸佔官地，土家不滿市建局幾年都冇回應佢哋安置居民同舖頭訴求，重建後起私樓、商場，冇公屋、居屋，揀咗抗辯，最尾敗訴，要喺2021年8月16日之前搬走。

區域法院裁定土家要搬走之後，多名成員喺庭外以「還我土地，還我自由，還我生活，別為圖利作借口」等口號抗議，指市建局嘅重建係一個不公義嘅城市規劃同發展，用睇落文明嘅推土機粗暴搶地。《文匯報》嘅立場親中共，引伸對非建制派嘅態度亦唔友善，形容土瓜灣故事館係「攬炒派」唔肯搬走，阻住香港發展。

九龍城區議員楊永杰話，重建計劃已經4年時間，認為土家講「迫遷」極唔公道，只係想抹黑市建局。

市建局非執董、工聯會立法會議員郭偉强就話，土家敗訴不特止仲惡人先告狀，抹黑市建局工作。

參考
--

1. ↑  〈【土瓜灣重建】土家倒數一個月 鴻福街十六號迎來終結 但仍深信社區未完〉. 《明報周刊》 (香港中文). 喺2021-07-18搵到.
2. ↑  〈【土瓜灣重建】扎根鴻福街7載　土家迫遷倒數：社區未完　繼續化零為整〉. 《《[[眾新聞]]》》. 2021-08-06. 原著喺2022-04-03歸檔. 喺2022-04-04搵到.
3. 1 2 3  〈【攬炒派劣行錄】「土家」霸官地 屈市建「迫遷」〉. 《《[[文匯報 (香港)|文匯報]]》》. 2021-04-19. 喺2022-04-04搵到.`{{cite news}}`: CS1 maint: url-status (link)

連出去
---

* 土瓜灣故事館喺Facebook嘅專頁



|  |  |
| --- | --- |
| Stub icon | 呢篇文係香港組織楔位文。歡迎幫維基百科擴寫佢。睇 • 論 • 改 • 歷 |
| 人倫關係人倫關係 |
| --- |
| 

**身分**
街坊 · 同學 · 同事 · 兄弟姊妹 · 父母 · 表親 · 親屬 · 朋友 · 靈魂伴侶（英文：Soulmate） · 性伴侶 · 戀人 · 男朋友 · 女朋友 · 老公 · 老婆 · 情婦 · 妾 · 寡婦
**感情鏈結（英文：Human bonding）**
親情 · 友情 · 浪漫友情（英文：Romantic friendship） · 柏拉圖式愛情（英文：Platonic love） · 愛情
**人際引力（英文：Interpersonal attraction）**
親和 · 依附 · 親密 · 妒忌 · 激情（英文：Passion） · 浪漫 · 痴迷（英文：Limerance）
**愛情**
求偶 · 拍拖 · 分手 · 單戀 · 暗戀 · 失戀 · 開放式關係（英文：Open relationship） · 多元戀愛（英文：Polyamory）
**婚姻**
訂婚 · 結婚 · 離婚 · 婚內分居（英文：Marital separation） · 民事結合 · 單配偶制 · 多配偶制
**禮俗**
聘禮 · 嫁妝 · 婚禮 · 行房
**虐待**
家庭暴力 · 兒童虐待 · 老人虐待 · 殘疾人虐待
**其他概念**
愛 · 家 · 同居 · 同性關係 · 基情

 |
| 睇 • 論 • 改 • 歷 |

**愛情**指包含性因素（無論明顯與否）而不止於性，兩個人（有時更多）鍾意彼此嘅感覺或／及關係，然而往往難以準確定義。「愛情」一詞只用嚟形容你情我願嘅情況，因此算褒義詞。

科學
--

文化
--

睇埋：愛情小說

字詞
--

「愛」、「情」同**戀**各自有廣泛意思，視乎同乜嘢其他字砌成詞語，以及前文後理，可用以表示嘅關係／感覺當中嘅成員之身份亦千變萬化——人、物同事等無所不包；三者又可以配搭成數個與「愛情」幾乎同義嘅兩字詞——**情愛**、**戀情**、**戀愛**同**愛戀**。



維基辭典有呢個詞嘅解釋：  
**條仔**或**條女**

內文：親暱稱呼
語氣正經時，當局者同旁觀者會將處於愛情關係當中嘅人叫做（［某人］嘅／［某數詞］對）**愛人**oi3 jan4／**愛侶**oi3 leoi5、（［某人］嘅／［某數詞］對）**戀人**lyun2 jan4／**情人**cing4 jan4（只限無婚姻關係者）、（［某數詞］對）**情侶**cing4 leoi5（只限無婚姻關係者）、（［某人］嘅）「男朋友」／「女朋友」（只限無婚姻關係者）、（［某數詞］對）**男女朋友**（只限無婚姻關係者）、(某人嘅）**另一半**……俗氣嘅講法有（某人）**條仔**／**條女**（只限無婚姻關係者）……粵地人，尤其是香港嗰啲，重興將英文詞彙半鹹淡噉樣嵌入廣東話，用嚟作此類稱呼，例如「darling」（寫「打令」讀「粵拼：daa¹ ling²」）、「honey」（讀「粵拼：hang¹ li²」）、「baby」（讀「粵拼：bei¹ bi⁴」）同「BB」（讀「粵拼：bi⁴ bi¹」）等，主角或者外人都用得，亦唔限婚姻狀態。

以量計，異性戀佔愛情嘅大多數，同性戀及雙性戀只佔好少數。按漢族傳統，中者及末者皆唔受推崇。因此，**男女關係**經常用作**愛情關係**嘅同義詞；**男男關係**同**女女關係**都唔常用；要泛指上述種種，亦可以用西化嘅「浪漫關係」。

參考
--

1. ↑  〈是愛還是喜歡？ 愛情量表告訴你｜天下雜誌〉. 《天下雜誌》 (中文). 喺2021-11-22搵到.
2. ↑  〈流浪貓之歌：寶貝 - 東方日報〉. *orientaldaily.on.cc*. 喺2021-11-26搵到.
3. ↑  Ouyang, Yu; 欧阳昱 (2013). *Yi xin diao chong : yi ge Ao Hua zuo jia de fan yi bi ji* (第BOD yi ban版). Taibei Shi. ISBN 978-986-5871-53-6. OCLC 856549760.

|  |  |
| --- | --- |
| Stub icon | 呢篇**愛情**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
呢篇文講嘅唔係國際刑事法院。
國際法庭總部
**國際法庭**（英文：**International Court of Justice**；法文：**Cour internationale de justice**，簡稱**ICJ**或者**CIJ**），又叫**國際法院**，係聯合國司法裁決機構，響1946年2月創立，總部響荷蘭海牙，所以又被俗稱**海牙國際法庭**。

  


|  |  |
| --- | --- |
| Stub icon | 呢篇聯合國文係楔位文。歡迎幫維基百科擴寫佢。睇 • 論 • 改 • 歷 |

[١٠‏/١٠‏/٢٠٢٣ ٣:٥٤ م] Hassan Yehia Hassan: Я Хасан Яхья Хасан Мухаммад, ID 28104032400898, паспорт 10362219, египтянин. Дело, по которому вынесение решения было назначено на 12 сентября 2023 г. но оно было отложено. Мой адвокат, Бассем Ханна Набих, был направлен в Управление.

Международная судебная система, аккредитация Марии, в файле 40/91810, Национальное управление социального страхования, район Минья. Я вас ясно слышу о
Все бумаги были задокументированы 2 взяты из
Студент Университета путей сообщения, зачисленный в форму для последующего наблюдения за телом, в котором Мэри не мешает заключить контракт и посвятить себя форме в течение нескольких лет, чтобы следовать принципам.
№12.10.2011 20.06.2011 №13.12.2008
2/2010/10
14.04.2008#22.09.2001#
28.09.2003##
04.10.2000
(3) Форма железнодорожного ориентира, заполненная вместе с формами грантов 11/11/2014#27/3/2017#4/5/2019#Два логотипа: «Права», «Шариат» и «Закон», были предоставлены 11 /18/2018 В-четвертых, два логотипа были снабжены принципами.
И закон 23.09.2014 Пятое: Обеспечение языками и переводом китайского ведомства 23.10.2016 Пятое: Утвержден бланк отпуска для Минобороны Форма 110 по запросу.
С 12.04.2006 по 11.04.2009
[١٠‏/١٠‏/٢٠٢٣ ٣:٥٦ م] Hassan Yehia Hassan: 我是 Hassan Yahya Hassan Muhammad，身分證號 28104032400898，護照 10362219，埃及人。本案原定於 2023 年 9 月 12 日作出裁決，但已被推遲。我的律師 Bassem Hanna Nabih 已致函管理局。
國際司法機構，瑪麗的認證，文件 40/91810，國家社會保險管理局，明亞地區。我清楚地聽到你關於
所有論文均記錄於 2 摘自
鐵道大學的一名學生，她註冊了一個跟踪表格，在那裡瑪麗不被阻止簽約，並在幾年內致力於跟踪該表格的原則

1. 10/12/2011 6/20/#2011 #12/13/2008

2/2010/10
2008年4月14日#2001年9月22日#
2003 年 9 月 28 日##
2000年10月4日
（3）與撥款表格一起填寫的鐵路地標表格，為11/11/2014#3/27/2017#4/5/2019#兩個標誌，Rights、Sharia和Law，於11日提供/18/2018 。第四，兩個標識均附有原則。
和法律 9/23/2014 第五：為中國部門提供語言和翻譯 10/23/2016 第五：國防部 110 表格的休假表格已根據要求獲得批准。
2006年4月12日到2009年4月11日حسن يحي حسن محمد بطاقه ٢٨١٠٤٠٣٢٤٠٠٨٩٨ جواز سفر ١٠٣٦٢٢١٩ مصري حكم 
٢٠٢٣/١١/١٥ محامي باسم حنا لاعتماد ميري بالملف ٤٠/٩١٨١٠ هيئه قوميه للتامين الاجتماعي منطقه المنيا اسمعك بكل وضوح حول 
(ا)اخذت من
جامعة استمارت سکه حدید طالب وتم شدها بنماذج متابعة هيئه حيث لايمنع من تعاقد وتفرغ لنموذج مده سنوات متابعةكليه اصول

1. ۲۰۱۱/۱۰/۱۲#۲۰۰۸/۱۲/۱۳#

٢٠١٠/١٠/٢#٢٠١١/٦/٢٠
٢٠٠٨/٤/١٤#۲۰۰۱/۹/۲۲#
٢٠٠٣/٩/٢٨#٢٠٠٠/١٠/٤
(٢)استمارت سكه حديد معلم تم شدها بنماذج المنحة وهي ٢٠١٤/١١/١١#۲۰۱۷/۳/۲۷# ۲۰۱٩/٥/٤#تم توريد للشعارين ١حقوق وشريعة وقانون بتاريخ ۲۰۱۸/۱۱/۱۸ (٢) توريدكليه اصول
وشريعه ٢٠١٤/٩/٢۳ (٣)لغات وترجمه قسم صيني ٢٠١٦/١٠/٢٣ (٤) توريد كليه الالسن وكلية الآداب ٢٠٢٣/٦/٢١تم اعتماد نموذج اجازات لنموذج وزارة الدفاع 110
من ٢٠٠٦/٤/١٢ حتي ٢٠٠٩/٤/١١
家是香港 - 香港電車車身戶外廣告
**家是香港**（英文：Hong Kong Our Home）係由香港政府聯同香港社會各界喺2013年4月23號到12月共同舉辦嘅運動，係全港公眾參與運動嘅總稱。運動嚮2013年4月起動，計劃至年底。佢嘅目標為香港加入正能量，強調社會凝聚力，宣揚香港人人際關心同愛護、推廣互助及團結精神。

概況
--

「家是香港」運動內容包括香港文娛、體育活動；年輕人「潮流香港」發揮創意、領袖才能；促進鄰里互助「關懷香港」同關愛弱勢社群；「清新香港」低碳、減廢、愛護大自然、健康生活。「家是香港」首個活動嚮4月26號星期五至週日全港18區清潔日，香港政府問責官員同區議員落區，清掃街道同社區設施，迎戰禽流感。「惜食香港」、清潔海岸、節能商場、義工大使。「全城正能量」關懷弱勢社群。暑期龍舟嘉年華、「動漫暑假」、創新科技嘉年華、學生影片比賽等盛事。

到4月「家是香港」夥伴機構已經有170個參與，包括半政府機構、NGO青年團體、商會、街坊會及地區組織、宗教團體、義工組織、慈善機構、非政府組織、私人企業咁 。

背景
--

2013年1月16號，香港特別行政政府《2013年施政報告》已經構思「關懷社會，家是香港」方針。2013年4月23號，政務司司長林鄭月娥宣佈「家是香港」全港公眾參與運動開始。啟動禮嚮香港歷史博物館搞，近300人出席儀式，即場180位參加者協助畫出儀式舞台上背景圖畫 。

相關活動（部份）
--------

### 4月

* 第四屆全港運動會 開幕典禮
* 香港國際電影節
* 藍田綜合大樓 開幕典禮 電影節
* 青年廣場 Y劇場「全民街舞2013」匯演
* 灣仔區青年節 2013
* 遮打道 匯豐社區夥伴計劃 滙豐社區節

主題曲
---

《同舟之情》，由香港歌手張學友同陳奕迅主唱。

參考
--

1. ↑  〈「家是香港」運動 張學友、陳奕迅唱主題曲〉. 原著喺2013年4月26號歸檔. 喺2013年4月24號搵到.
2. ↑

睇埋
--

* 香港節

出面網頁
----


維基同享有多媒體嘅嘢：  
**Hong Kong Our Home**

* 家是香港
| 呢篇文係**猶太文明**系列一部分 |
| --- |
|     |
| 宗教/語言 |
| 猶太教、經典、制度、一神論希伯來文、亞拉米文 |
| 重要典籍與文獻 |
| 塔納赫(妥拉、先知書、聖錄)、塔木德、米德拉什、拉比文獻、其他文獻、613條誡律 |
| 派系(古代) |
| 撒都該人、法利賽人、奮銳黨人、艾賽尼人、特拉普提派、卡拉派 |
| 派系(現代) |
| 正統派、保守派、改革派、重建派、世俗猶太人 |
| 猶太教思想 |
| 猶太教神秘主義、默卡巴神秘主義、喀巴拉 |
| 歷史 |
| 歷史年表、古代、拉比時期、中世紀、現代 |
| 先祖 |
| 亞伯拉罕、以撒、雅各、約瑟、十二支派、摩西、大衛、所羅門 |
| 曆法/節日 |
| 猶太曆、逾越節、除酵節、歲首節、贖罪日、住棚節、妥拉節、修殿節、摩西誕辰日普珥節、舍巴特節、安息日、大屠殺記念日、奧默爾節、耶路撒冷節、七七節、悲哀日、新月節 |
| 猶太聖地 |
| 耶路撒冷、馬薩達 |
| 重要事件 |
| 馬卡比起義、猶太人大屠殺、以色列國成立、反猶主義 |
| 現代宗教運動 |
| 錫安主義 |
| 睇 • 論 • 改 • 歷 |

**法利賽人** (Pharisees, 希伯來文 perushim, 嚟自parash，有「分離」嘅意思) ，係公元前 2 世紀猶太教入面嘅一個派系，主要由文士、律法師組成。喺政治上佢地代表住一個保守嘅宗教集團，反對希臘化，同擁護馬卡庇 (Maccabi) 起義（公元前168年），喺羅馬管治時期，對於羅馬政府雖然無積極反抗，但採取不合作態度，但由於佢地最關心嘅係宗教而唔係政治，所以喺羅馬政權之下，只要唔干涉佢哋嘅宗教生活都可以相安無事。佢地又好強調維護猶太教傳統同猶太人生活規範，如果唔係自己友嘅話就唔可以群埋一齊。又相信靈魂不死、肉身復活、神罰、天使、精靈。

佢地認為上帝畀摩西嘅律法係分「成文」同「口傳」兩種，成文律法《妥拉》係對人嘅神聖啟示，但同時要靠先知嘅教誨同歷代相傳嘅口傳律法補充，所以人應該用上帝賦予嘅理性去解釋《妥拉》，而唔應該盲從《妥拉》入面嘅文字，喺解釋律法嘅時候，會著眼喺入面嘅精神，所以佢地好識得將《妥拉》入面嘅精神配合時代需要而賦予新嘅意義。而喺公元 70 年耶路撒冷聖殿被毀後，喺猶太教嘅承傳上，**法利賽人**一直都擔當住一個好重要嘅角色。

背景
--

其實喺馬卡比起義之前，**法利賽派**都重未出現。馬卡比起義即係講喺公元前 165年，嗰陣時統治巴勒斯坦地區1嘅塞流古王朝強行推行希臘化，激嬲晒啲猶太人，結果引起反抗。喺呢個時期入面，猶太社會為咗同希臘文化抗衡，而出現咗兩個派系，分別係以代表祭司同貴族嘅撒都該派教徒，同埋由社會中層猶太教拉比 (Rabbi) 組成嘅**法利賽派**。

最後以馬卡比為首嘅起義推翻咗塞流古王朝，建立咗哈斯蒙尼王朝嘅獨立時期。

而喺呢段猶太人嘅獨立時期入面，撒都該派喺政治上比較有權，因為佢地負責管理聖殿嘅財物，所以佢哋比較屬於上層貴族。而**法利賽派**因為係由猶太社會中層嘅文士組成，佢哋反對知識只屬於祭司呢個特權，強調學習同實用性，所以佢哋比撒都該派更認真去了解塔納赫嘅精神，反對逐字逐句咁去解經，強調要由經文原意去理解，同時要求要喺生活上能夠實踐為原則，所以受大眾歡迎，因而形成佢哋同撒都該派成日有拗撬，尤其喺宗教同法律上，其中最明顯分別係**法利賽派**相信口傳律法，即係指後期編成嘅塔木德，而撒都該派就認為口傳律法係廢。

除此之外，撒都該派由於掌權而變得腐化，亦係**法利賽派**喺猶太人社群裡面較受歡迎嘅原因之一。**法利賽派**認為金錢財富係罪惡根源，所以拒絕任何財富，除此之外，因為反希臘化而出現嘅**法利賽派**，亦好排斥異教徒，佢哋類似一種兄弟團嘅組織，只會侵自己友玩，唔會同第二啲信仰嘅人坐埋一張枱食飯，唔單止咁，就算係猶太人，但思想唔得淨潔，佢哋都唔會視為自己人，呢個亦係點解希伯來文入面，法利賽 parash 解做"分離"嘅原因。

羅馬時期
----

### 希律王

### 猶太祭司議會

大流亡時期
-----

基督教觀點
-----

參考
--


* 猶太教學 ISBN 7801152999
* 古猶太教II 韋伯 遠流出版事業股份有限公司 ISBN 9573255162
* 天擇-猶太人的故事 臺灣商務印書館 ISBN 957051695x

註解
--

* 註 1: 巴勒斯坦地區係喺敘利亞入面嘅一個**猶太地**(又有譯**猶太省**)，由於猶太人不斷發起反羅馬起義，而導致羅馬政府反感，喺大約132年到135年猶太人第三次起義(科赫巴起義 Bar Kokhba Revolt) 失敗後，羅馬政府為咗羞辱猶太人，就將**猶太地**改名做"巴勒斯坦"，意思係非利士人，亦即係猶太人世仇。

相關網頁
----

* Resources > Second Temple and Talmudic Era > Jewish Sects  The Jewish History Resource Center - Project of the Dinur Center for Research in Jewish History, The Hebrew University of Jerusalem
* Jewish Encyclopedia: Pharisees
**廣州火車站恐怖襲擊**（粵拼：gwong2 zau1 fo2 ce1 zaam6 hung2 bou3 zaap6 gik1）
係2014年5月6號11點半鐘度，喺中國廣東廣州嘅廣州站嘅接人出口度發生嘅一單攞刀就亂斬平民嘅恐怖襲擊案。呢單嘢最後造成6位落咗火車嘅旅客受咗傷。

經過
--

2014年5月6號11點幾，一部從昆明去到廣州嘅K366次列車啱啱好到咗廣州站。喺旅客出站嗰陣，有一位着住白衫、白褲、白帽嘅僆仔就開始亂咁斬人，結果搞到有幾位旅客都受咗傷。後嚟巡緊廣州火車站廣場嘅差佬即刻到咗現場加強咗防控。有睇到呢單嘢嘅人話：「去到現場嘅差佬重向天開咗槍之後大嗌咗句『放低把刀』嘅。」結果歹徒就冇聽到，當個差佬係發嗑瘋，重嚟斬差佬都有。結果差佬警告咗佢都冇用之後，就開槍鉼中個歹徒嘅左腳同右胸，其中一個拉緊貨嘅甘肅佬（重有一個係喺黑龍江嚟嘅旅客）響背隻度將個歹徒揈低咗，之後差佬一齊將攞咗把刀嘅男性嫌疑人拉咗。

作案人數
----

有睇到發生呢單案嘅人話，喺廣州火車站廣場入面唔係淨係得2個負責攞刀嚟斬人嘅，而係有4個頭頂戴住個白帽嘅後生仔。根據廣州公安話，之前響大北立交度拉咗嘅人，冚唪唥都唔關呢單火車站斬人案嘅事。5月6號13點28分，廣州越秀警方就睇返下個閉路電視，發現喺環市中路嘅大北立交2樓度有兩個男仔喺度打交。之後公安馬上派啲差佬嚟處理呢單嘢。差佬到咗現場之後睇到打緊交嘅嗰兩個男仔已經走咗，響現場度重留低咗件有血嘅衫。經過初步調查，發現呢單打交案唔關火車站廣場入面出嘅嗰單嘢。廣州公安官方喺2014年5月6號18點21分就發佈咗消息話差佬去睇過下呢單嘢，其實6號中午，廣州火車站廣場入面出嘅嗰單嘢，實際攞刀亂咁斬人嘅凈係得1個咁少。依家個嫌疑人已經俾差佬鉼傷咗，重送咗去醫院度做手術。

傷者傷勢
----

廣州火車站入面被人斬傷嘅6個人，其中有4個送咗去廣州軍區總醫院度，入面有3個人分別俾個歹徒砍傷咗個頸、手，依家已經做咗手術，冇生命危險。其中有1個人喺走佬嗰陣跌傷咗重喺度醫緊，佢都係冇生命危險。廣州市公安局嘅新聞辦公室喺7號晚黑，就向媒體話，5月6號中午發生嘅斬人案，我哋已經好快膬搞掂咗呢單嘢喇，依家已經穩定咗。

參攷
--

1. ↑  廣州火車站發生持刀傷人事件，新華網
2. ↑  根據2014年5月12號嘅廣州電視台嘅新聞報道講到嘅嘢
3. ↑  〈广州火车站4名戴白帽男子持刀砍人 6人被砍伤，网易新闻〉. 原著喺2014年5月9號歸檔. 喺2014年5月11號搵到.
4. ↑  广州火车站砍人亲历者：跨步挡住凶徒砍人群 新浪新闻中心
5. ↑  〈广州警方称行凶嫌疑人仅1人 四伤者无生命危险，网易新闻〉. 原著喺2014年5月12號歸檔. 喺2014年5月12號搵到.
6. ↑  廣州火車站突發事件中6名傷者目前均無生命危險，中國新聞網
**曾紀華家族**係一個商業家族，祖籍福建惠安，喺香港以至台灣同南洋都有佢哋嘅生意，不過依家勢力大不如前。

家族史
---

曾紀華喺福建惠安出世，雖然出身書香世家，但係老豆曾廼銘死得早，佢讀完小學已經跟住大佬曾紀棠出晉江搵嘢做。之後佢更加隻身走去緬甸做工，後來因為出口大米賺到第一桶金，佢亦都喺緬甸識到佢第一個老婆王素英。

喺戰後，佢嘅生意更加多元化，初期有印刷廠，之後更加有地產、港口同銀行等等嘅業務。到1997年5月，曾紀華死咗，當時佢已經有100億港紙嘅身家。

曾紀華死咗之後，佢將大部分身家畀咗第二個老婆馮婉琳嘅兩個仔曾文豪同曾文能，包括當時嘅四間上市公司，不過由於擴張太快，加上亞洲金融風暴，曾氏兄弟要賣公司還債。2001年，細佬曾文能更加因為穿公司櫃桶底，搞到要去食皇家飯。

到2004年，大房嘅人喺台灣告二房嘅人，要求分到更加多遺產，不過敗訴收場。

雖然身家少咗一大截，但係曾氏兄弟仍然活躍名流圈子，細佬同好多女星都傳過緋聞，包括周汶錡同陸詩韻。大佬曾文豪就喺2018年同細21年嘅落選港姐李美慧結婚。

大房方面，大仔曾文仲曾經係中國地產商沿海家園嘅主席，亦都係主要股東之一，佢又做過第十一屆中國全國政協。

曾經有嘅資產
------

* 惠泰地產（而家叫中國寶力科技）
* 惠揚（而家叫平安證券集團，家陣除咗牌）
* 太平洋港口（而家叫新創建集團）
* 亞細安（而家叫茂盛控股）
* 台灣世華銀行（而家叫國泰世華銀行）
* 國賓大飯店

家族樹
---

* 曾廼銘
	+ 曾紀棠
	+ 曾紀華=王素英（大房）、馮婉琳（二房）
		- 曾文仲（大房）=于君明
		- 曾文虞（大房）
		- 曾文行（大房）
		- 曾文雯（大房）
		- 曾文珊（大房）
		- 曾文豪（二房）=楊穎欣（離咗婚）、李美慧
			* 曾昭怡（楊穎欣所生）=郭俊賢
				+ 一個女
			* 曾昭亮（楊穎欣所生）
			* 曾昭令（楊穎欣所生）
			* 一個女（李美慧所生）
		- 曾文能（二房）=黃玲翠（離咗婚）
	+ 曾紀殷

參考
--

1. ↑  惠揚前主席盜公款囚六年
2. ↑  弟弟穿櫃桶底坐監 曾文豪靠彤叔打救翻身
3. ↑  〈逝世後百億資產王國漸沒落〉. 原著喺2020年3月27號歸檔. 喺2019年2月8號搵到.
4. ↑  〈已故香港富商 女兒告二房三母子 曾紀華後人台北爭產〉. 原著喺2020年3月27號歸檔. 喺2019年2月8號搵到.
5. ↑  大佬愛靚車養馬與「殼王」鋤大弟 細佬風流史多
6. ↑  李美慧嫁入豪門感動變喊包 曾文豪當老婆係女 「最緊要整到我長命」
呢篇文講拉丁字母。想搵第二個意思嘅話，請睇**A (搞清楚)**。
**A**係拉丁字母第一個字母，大階寫做A，形似金鐘架，細階寫做**a**，撈埋廣東話時讀粵拼：ei1。

發音
--

| 語言 | 字母名讀音 | 單字入邊嘅發音 |
| --- | --- | --- |
| 法文 | /ɑ/ /a/ | /a/ /ɑ/ |
| 英文 | /eɪ/ | /a/ /æ/ /eɪ/ /ɑː/ |
| 德文 | /a/ | /a/ |
| 西班牙文 | /a/ | /a/ |
| 意大利文 | /a/ | /a/ |
| 荷蘭文 | /a/ | /a/ |
| 拉丁文 | /aː/ | /a/ |

### 附加符號導致嘅變音

| 語言 | 字母 | 名稱 | 對應發音 |
| --- | --- | --- | --- |
| 德文 | Ä | A-Umlaut | /ɛ/ |
| 瑞典文 | Å |  | /ɔ/ /o/ |
| 挪威文 |
| 丹麥文 |
| 華龍文 |
| 愛爾蘭蓋爾文 | Á | Á | /ɑː/ |
| 拉丁文 | Ā | Ā longa | /aː/ |
| 波蘭文 | Ą | Ą | /aɑ̃/ |
| 法文 | Â | A accent circonflexe | /ɑ/ |

史
-

A字原本係埃及神聖文字或者係原閃族字母個牛頭象形文字。

| 埃及神聖文字 牛頭 | 原閃族字母 牛頭 | 腓利基字母 *aleph* | 希臘字母 Alpha | 埃特魯斯坎字母 A | 羅馬字母 A |
| --- | --- | --- | --- | --- | --- |
| 埃及神聖文字 牛頭 | 原閃族字母 牛頭 | 腓利基字母 aleph | 希臘字母 alpha | 埃特魯斯坎字母 A | 羅馬字母 A |

公元前1600年，腓利基字母每個字係綫形(linear form)，成為之後其他形式嘅基礎。佢個名一定同希伯來字母aleph有一定關係，同樣，都同阿拉伯字母alif有關。

呢隻字母，腓利基或其他閃族話，係喉塞音來。之但係，古希臘人借呢隻字母，做響音/ɑ/，叫佢做alpha。大概公元前8世紀，早期希腦文係打側寫，到咗後期就變咗依家咁。雖則有啲地方會一隻腳短咗。

埃特魯斯坎人將希臘字母帶到意大利，無改過任何嘢。而羅馬人就將埃特魯斯坎字母來寫拉丁文，最後就變成家下嘅拉丁字母，畀唔同話記嘢。

呢個字母有兩隻小寫。一隻係手寫成日用嘅，一個圈加尾一棟。而印刷品呢，就用一圈仔再搵個大圈包住佢。呢兩款都係由大寫變成。寫希臘嗰陣，就好似下面安修爾體個版本。而好多字型都會將右腳打棟。羅馬體就將隻腳變咗圈，而有啲就唔要長腳，變咗手寫咁。

|  |  |  |
| --- | --- | --- |
| 德式黑體 A德式黑體 A | 安修爾體 A安修爾體（英文：Uncial） A | 英式黑體 A英式黑體 A |
| 羅馬體 A羅馬體 A | 意大利體 A意大利體 A | 尚書院體 A尚書院體 A |

注
-

1. ↑  莫文暢。《唐字音英語》
2. ↑  有好多單字無頂帽都讀長/ɑ/：classe、tasse、phrase、sable、cadre，等等。重有，法國好多地區都無咗呢個音，只有羅嶺（Lorraine）保持。比利時、瑞士、加拿大都保持。

出面網頁
----


維基同享有多媒體嘅嘢：  
 **A**

| ISO基本拉丁字母 |
| --- |
| Aa | Bb | Cc | Dd | Ee | Ff | Gg | Hh | Ii | Jj | Kk | Ll | Mm | Nn | Oo | Pp | Qq | Rr | Ss | Tt | Uu | Vv | Ww | Xx | Yy | Zz |
**瓜達爾**（Gwadar）係座巴基斯坦西南部嘅海港，近波斯灣霍爾木茲海峽。佢有好大地緣戰略意義，因為接近盛產石油嘅中東、人口多嘅南亞，同埋資源豐富嘅中亞新興經濟區。瓜達爾港預計會帶畀巴基斯坦數以百萬美金嘅外匯[未記出處或冇根據]，至少兩百萬份工。2007年，巴基斯坦政府交咗瓜達爾港口設施嘅廿五年管理權畀新加坡公司，宣布港口做免稅港四十年。中國喺港口嘅建設投入咗大量資金。

交通
--

1993年，巴基斯坦政府開始研究喺瓜達爾起深水港嘅可行性。港口建設喺2002年3月22號開工，第一階段喺2005年12月完工。港口建設帶動埋其他基建: 包括一條全長700公里，連接卡拉奇嘅高速公路，第日打算會向西拉到伊朗。另外，中巴兩國亦計劃擴建喀拉崑崙公路，由瓜達爾港直通到中國新疆喀什。

巴基斯坦民航局預留咗12平方公里地畀打算起嘅瓜達爾國際機場。

地理
--

瓜達爾係一個深水港，而且喺巴基斯坦西南部俾路支省，東邊 725 公里係巴國最大港口卡拉奇，西接伊朗邊境，北邊可以直通阿富汗、中亞同中國嘅新疆。由於距離中東石油必經之路霍爾木茲海峽只有400公里，呢塊地方畀巴國政府認為有好大發展潛力同軍事價值。

2006年2月，巴國總統穆沙拉夫訪問中國時提出，話要喺瓜達爾做起點，建設一條通往中國新疆嘅能源走廊（又叫泛喀拉崑崙走廊或泛亞能源走廊），沿走廊修築鐵路同輸油／輸氣管道，將來自中東、伊朗或非洲嘅石油輸送到中國西北部，而瓜達爾就係哩條走廊嘅起點同出海位。

戰略意義
----

全球百分之四十嘅石油都運經霍爾木茲海峽，而瓜達爾離伊朗得72公里，離霍爾木茲海峽400公里。

2005年，美國能源策略顧問報告《亞洲嘅能源未來》（"Energy Futures in Asia"），就指中國喺南亞同東南亞多國協助起港口，背後有軍事同能源安全嘅考慮，係為突破「馬六甲困局」，達到「三龍出海」（中國突破馬六甲困局嘅三個方案：（一）建立泰國南部沿海至中國西南部嘅"海陸聯運陸橋"；（二）建立"泛亞洲石油大陸橋"，喺中東、中亞同西伯利亞囉石油；（三）喺泰國南部開鑿"克拉地峽運河"）嘅戰略部署，重叫呢種策略做中國嘅「珍珠鏈策略」。瓜達爾同孟加拉嘅吉大港、緬甸嘅實兌港、南沙Woody島，都被當做鏈上嘅珍珠。

巴基斯坦而家最重要嘅深水港卡拉奇太近印度，以前印巴衝突時被印度封鎖過。瓜達爾喺卡拉奇西邊725公里，戰略縱深更大。

港口管理
----

瓜達爾港口嘅經營權同埋管理權，一度引起中國嘅遠洋企業、阿拉伯聯合酋長國嘅杜拜港口世界公司，以及新加坡港務局等多方角逐。但係中國嘅參與，引起歐美同印度嘅關注，喺2006年2月瓜達爾所屬嘅俾路支省發生針對中國工程人員嘅恐怖襲擊，導致三個中國人死亡，中國公司嘅機會開始被睇淡。

同年10月，杜拜港口世界公司突然宣布退出投標。雖然有猜測指係因為印度國防部門反對，但杜拜港口世界公司否認 。

2006年12月，新加坡港務國際公司為首嘅財團，中標獲瓜達爾港務執行局選中做瓜達爾港營運商。

註
-

1. ↑  ""Gwadar deep seaport to generate two million jobs"". *en:Daily Times (Pakistan)*. 喺2007-04-01搵到.
2. ↑  〈印度時報：中國計劃修建瓜達爾至新疆鐵路和輸油管〉. 原著喺2015年10月31號歸檔. 喺2008年2月26號搵到.
3. ↑  〈人民網：穆沙拉夫擬建瓜達爾港–新疆石油運輸綫〉. 原著喺2008年6月19號歸檔. 喺2008年2月26號搵到.
4. ↑  海道咽喉被鎖 中國油如困獸
5. ↑  確保能源運輸 中國建中東至南海戰略防線[*失咗效嘅鏈*]
6. ↑  〈中國在巴基斯坦興建軍、油港〉. 原著喺2016年3月7號歸檔. 喺2008年2月22號搵到.
7. ↑  中新角力瓜達爾港經營權
8. ↑  迪拜世界退出瓜達爾港競標
9. ↑  中國競標巴基斯坦瓜達爾港敗陣 泛亞能源戰略遇阻

連出去
---

* 瓜達爾發展局
* google 高解像衞星鳥瞰地圖

|  |  |
| --- | --- |
| 權威控制 | 
* WorldCat
* VIAF: 146952475
* LCCN: no2006131955
* GND: 4844435-2
* SUDOC: 261630075

 |
**特殊學校**係專為身體上或智力上有特殊需要嘅學生而設立嘅學校，例如視障、聽障、肢體傷殘、智障、情緒或行為有問題等嘅學生，為佢哋提供特殊教育。

各地情況
----

### 香港

內文：香港特殊學校一覽
教育局會根據專業人士嘅評估同建議，喺家長嘅同意之下，轉介有較嚴重或多重殘疾嘅學童入讀特殊學校，以便接受加強支援，而其他有特殊教育需要嘅學童就可以入讀普通學校。香港共有60間資助特殊學校（包括一間喺18間公營醫院裏面開設班級嘅醫院學校），為視障、聽障、肢體傷殘、智障，同埋有情緒或者行為問題嘅兒童提供教育服務。呢啲特殊學校接受政府資助並由唔係政府嘅機構營辦。其中有部分學校亦擔當資源中心嘅角色，支援普通學校照顧有特殊教育需要嘅學生。

香港嘅特殊學校一般根據學生嘅特殊需要分為以下六種學校：

* 視障特殊學校
* 聽障特殊學校
* 肢體傷殘特殊學校
* 群育學校（為有適應困難學生而設，一般都係有紀律問題）
* 智障特殊學校（又分為：輕度智障特殊學校、中度智障特殊學校、輕中度智障特殊學校、嚴重智障特殊學校）
	+ 輕度智障兒童學校（智商介乎55至69分，最高到小五至中一嘅心智年齡）
	+ 中度智障兒童學校（智商介乎25至54分，最高到小學中高年級嘅心智年齡）
	+ 嚴重智障兒童學校（智商水平24分或以下，心智年齡完全係嬰兒階段）
* 醫院學校

### 臺灣

喺臺灣，特殊學校係根據《特殊教育法》嘅規定設立，可以分為綜合性嘅特殊教育學校，或專門性嘅啟聰學校、啟明學校等。普通學校亦可以設立特殊教育班級以彌補特殊教育學校嘅不足。

### 日本

喺日本，提供特殊教育嘅學校叫做「特別支援學校」（2007年之前叫做「養護學校」），根據提供教育同照護嘅唔同功能，可以分為智能同情緒障礙、肢體障礙、特殊疾病三種。

出面網頁
----

* 香港教育局-特殊教育
美國亞利桑那州牧羊人手拎住白色嘅幼長羊毛。
賣毛市集。
**羊毛**係羊身上嘅毛皮纖維。

史
-

早喺六千年前人類就已經開始用羊毛來織衫。考古人員曾經喺中東一帶發現遺址，證明六千年前中東人已開始用羊毛做衫嘅原料。喺古羅馬時代，羊毛已開始應用於歐洲，同麻布、皮革一樣，係主要紡織原料。

喺中世紀之後，英國由於有較發達嘅牧羊業，成為羊毛嘅主要產地。到咗由十九世紀，英國殖民大洋洲，令大洋洲國家，例如澳洲、新西蘭，成為羊毛嘅主要輸出國。

特性
--

### 優點

羊毛本身係一種容易捲曲嘅物料。佢嘅優點係柔軟，纖維之間互相緊扣，作成一團，能夠產生出保溫嘅功效。羊毛通常都係白色。雖然可以染色，不過亦有個別種類嘅羊毛係自然嘅黑色、啡色等。

羊毛本身具備吸水性，能夠吸收相當於佢重量三分之一嘅水分。由於咁樣，羊毛本身亦唔易被燃燒，具有防火嘅功效。

羊毛本身係抗靜電。係因為羊毛屬有機物質，裏面本有濕氣，因此醫學界一般認為羊毛並唔太剌激皮膚。

### 缺點

即使係噉，羊毛亦有如下缺點： 

* 冇處理過會易變形。
* 易引起蟲蛀（羊毛係有機物質）。
* 存放太耐會發黃。
* 易起毛粒。

產地
--

目前世界羊毛主要出口國有澳洲、新西蘭以至南美洲國家，例如阿根廷。

參考
--

1. ↑  Ensminger, Dr. M.E. (1986). *Sheep and Goat Science, Fifth Edition*. Danville, Illinois: The Interstate Printers and Publishers Inc. ISBN 0-8134-2464-X. `{{cite book}}`: More than one of `|author=`、`|last=` specified (help)
2. ↑  Fernand Braudel, 1982. *The Wheels of Commerce*, vol 2 of *Civilization and Capitalism* (New York:Harper & Row), pp.312-317
3. ↑  "Wool Facts Retrieved on 12 January 2009". 原著喺2014年5月26號歸檔. 喺2013年3月16號搵到.
4. ↑  "Wool History". 原著喺2008年5月9號歸檔. 喺2013年3月16號搵到.
5. ↑  The Land, Merinos - Going for Green and Gold, p.46, US use flame resistance, 21 August 2008
座標: 25°50′34″N 131°14′26″E﻿ / ﻿25.84278°N 131.24056°E﻿ / 25.84278; 131.24056

大東群島地圖
**大東群島**（粵讀：daai6 dung1 kwan4 dou2；沖繩話：**大東島**，琉球字頭：ウフアガリジマ，羅馬字：Uhu-agari zima；日文：**大東諸島**，假名：だいとうしょとう，羅馬字：Daitō Shotō）係沖繩島以東217海里（350公里）嘅群島，有三粒島，自北向南分別係：

| 島名 | 漢字 | 羅馬字 | 面積 | 人口 |
| --- | --- | --- | --- | --- |
| **北大東島** | 北大東島 | *Kita Daitō-jima* | 12,71 km² | 700 |
| **南大東島** | 南大東島 | *Minami Daitō-jima* | 30,57 km² | 1.400 |
| **沖大東島** | 沖大東島 | *Oki Daitō-jima* | 1,147 km² | 0 |
|  | 44,427 km² | 2.100 |

* 

呢啲島本來都係無人島來嘅，明治時期先至有人從日本其他地方移民過去，開拓出來。

「大東群島」喺琉球話嘅意思係「東之涯、極東」噉解。雖然而家呢個群島嘅英文名係用日文羅馬字嘅講法做「Daito Islands」，不過喺舊時西方文獻重用遞個名「Borodino Islands」，19世紀時歐洲各國都積極探險，1820年時呢個群島由俄國發現，而安個噉嘅名佢。

群島序列
----

* 琉球
	+ 沖繩縣
		- 大東群島
			* 北大東島
			* 南大東島
			* 沖大東島

政區
--

呢個群島畀沖繩縣島尻郡嘅兩條村分管：

* 北大東村
* 南大東村

沖大東島係無人島，雖然離南大東島近，不過係屬北大東村管嘅。

資料
--

* Welsch, Bernhard: Was Marcus Island discovered by Bernardo de la Torre in 1543?; in: Journal of Pacific history, Vol. 39, No. 1; 2004, pp. 109–122

攷
-

1. ↑  島の歴史 *(History of the island)* from Minamidaito village official website. Retrieved on 2007-01-15.
2. ↑  島の歴史 - 無人島時代 - 互聯網檔案館嘅歸檔，歸檔日期2013年3月26號，. *(History of the island - Desert island times)* from Kitadaito village official website 互聯網檔案館嘅歸檔，歸檔日期2006年8月8號，.. Retrieved on 2007-01-15.
一八四五年，水坑口地圖
一九三零年嘅港島水坑口及歷史圖片
水坑口街，以前嘅水坑口
**水坑口**（seoi2haang1hau2），以前係香港島北岸嘅海角，上環西環之間。英人叫爾度做**屬領角**（Possession Point），音譯**波些臣角**。按地名定義，水坑口同屬領角，係有分別。屬領角原係海邊一角，而角上係山仔。東邊有條坑，集谷地山水，流入海。入海之處，叫水坑口。該地舊時唐人聚成市，叫**大笪地**。

1980年代之前嘅地圖將荷李活道公園嗰頭當係水坑口，但起喺水坑上面，駁去荷李活道公園一帶大笪地嘅水坑口街先至係英軍登陸嘅實際位置。

歷史
--

水坑口喺英國統治之前，係一無所知。要計都只同裙帶路有啦𠹌。英國船，早喺香港島同九龍半島之間水域，作爲避風之港。

1840年到1842年英國同大清打第一次鴉片戰爭時，英軍測量船名修路化途經香港，測量附近水域同地方。認爲香港島北岸西面，有塊突出高地，平坦近海，軍旅紮得營，此處就係日後屬領角。

一八四一年一月廿號，英國嘅義律，同大清嘅琦善，簽訂《穿鼻草約》。英軍準備登陸香港島，揀咗海角做登陸同宣佈地點。按當時泰西各國通例，要有儀式，方爲正式擁有主權，而升旗亦係英國慣用儀式。登陸同升旗詳情，記載有兩版本，一說廿五號，卑路乍坐修路化登陸。一說廿六號，伯麥八點十五分升旗。於是乎，有說二合爲一，廿五號係登陸，廿六號升旗。另有說，廿六號同卑路乍誤寫，應該係廿五號伯麥升旗。無論點，英人在此駐紥升旗，宣佈香港爲英國領地。咁所以叫呢度做屬領角，而且叫升旗禮之日為開埠日。卅號發喻畀香港島上村民，宣佈英治原則。

英人得香港島後，開埠時開皇后大道，兜過屬領角。直到一八四五年，水坑口一帶，係域多厘城市區西邊鄙，當時水坑仍在，而荷李活道尾，就係家下水坑口街。開埠早期無水塘，只靠山水同井水。由於水坑口地近太平山，唐人聚居處，居民都會喺處攞水。

英軍喺屬領角，開有兵房。但後尾兵房拆咗。一直開畀公眾，或大笪地，或係公園咁。

一八五二年，香港總督文咸填海，是爲文咸填海計劃。水坑口又好，屬領角又好，都唔再近岸。